Q=26	C=2	SS=0	LS=17	PS=5	DC=0	LC=0	SD=0	BS=1	G0=31	G1=20	G2=12	DLID=az_RU	BODY=Мәрсијәләр 3 | Онлајн Мүгәддәс Китаб | Јени дүнја тәрҹүмәси\nӘрәмјанын һиссләри вә үмиди\n«Сәни ҝөзләјәҹәјәм» (21)\nАллаһын мәрһәмәти һәр сәһәр тәзәләнир (22, 23)\nАллаһ Она үмид бағлајанлара гаршы хејирхаһдыр (25)\nҜәнҹлик чағында бојундуруг (27)\nАллаһ Өз дәрҝаһына булудлардан сәдд чәкиб (43, 44)\nא [Алеф] 3 Онун гәзәб дәјәнәјинин ҹәфасыны чәкән бәндә мәнәм. 2 О, мәни дидәрҝин салыб, мәни ишыгда јох, зүлмәтдә јеридир.+ 3 Бүтүн ҝүнү әли мәнә гаршыдыр.+ ב [Бет] 4 Ҹисмими әритди, дәрими чүрүтдү,Сүмүкләрими гырды. 5 Мәни мүһасирәјә алды, зәһәрли отларла,+ ҹәфа илә дөврәјә алды. 6 Чохдан өлүб ҝедәнләр кими мәни зүлмәтләрдә отурдуб. ג [Гимел] 7 Әтрафыма дивар чәкиб ки, гача билмәјим.Мәни ағыр мис гандалларла гандаллајыб.+ 8 Фәрјад едиб имдад диләјәндә дуаларымы рәдд едир.+ 9 Јолларымы јонулмуш дашларла кәсиб.Ризләрими долашдырыб.+ ד [Далет] 10 Пусгуја јатан ајытәк, ширтәк мәни ҝүдүр.+ 11 Мәни сүрүкләјиб јолдан чыхарды, мәни тикә-парча етди*.Мәни тар-мар етди.+ 12 Јајыны ҝәрди, мәни охуна һәдәф сечди. ה [Һе] 13 Чәкиб охданындан ох атды, бөјрәјимә саплады. 14 Халглар мәни мәзһәкәјә гојур, бүтүн ҝүнү дилләриндә долашан нәғмәјәм. 15 О, мәнә зәггәтун једирди, мәни јовшанла дојурду.+ ו [Вав] 16 Дишләрими чынгылла сындырыр.Күл ичиндә мәни диз чөкдүрүр.+ 17 Сән динҹлијими әлимдән алмысан. Јадымда јахшы бир шеј галмајыб. 18 Дедим: «Ҹаһ-ҹалалым солуб, Јеһовадан үмидим кәсилиб». ז [Зајн] 19 Чәкдијим ҹәфаны, сәфил һалымы унутма,+ јовшан једијими, зәһәр ичдијими јаддан чыхарма.+ 20 Билирәм ки, мәни јада салаҹагсан, дадыма јетәҹәксән.+ 21 Бу, һәмишә јаддашымдадыр, одур ки, сәбир едиб Сәни ҝөзләјәҹәјәм.+ ח [Хет] 22 Јеһованын мәһәббәтинә* ҝөрә мәһв олмадыг.+Онун мәрһәмәти түкәнмәздир,+ 23 Һәр сәһәр тәзәләнир.+ Онун вәфасы сонсуздур.+ 24 Дедим: «Јеһова нәсибимдир.+ Ону ҝөзләјәҹәјәм».+ ט [Тет] 25 Јеһова Она үмид бағлајана,+ Она үз тутана гаршы хејирхаһдыр.+ 26 Инсан үчүн јахшысы будур ки, динмәз-сөјләмәз дуруб Јеһовадан ниҹат ҝөзләсин.+ 27 Ҝәнҹлик чағында бојундуруғуну дашымаг инсанын хејринәдир.+ י [Јуд] 28 Әҝәр Аллаһ бу јүкү онун үстүнә гојубса, гој тәк-тәнһа отурсун, сусуб динмәсин.+ 29 Гој үзүгојлу торпаға дүшсүн.+ Онун үчүн һәлә үмид вар.+ 30 Ону вурана үзүнү чевирсин. Тәһгирләрә сонадәк дөзсүн. כ [Каф] 31 Чүнки Јеһова бизи һәмишәлик атмајаҹаг.+ 32 Дәрд версә дә, бөјүк мәһәббәтинә ҝөрә мәрһәмәт дә ҝөстәрәҹәк.+ 33 Чүнки бәшәр өвладына ҹәфа вермәк, дәрд чәкдирмәк Онун үрәјинҹә дејил.+ ל [Ламед] 34 Дүнјадакы мәһбуслары ајаглар алтында әзмәк,+ 35 Һагг-Тааланын һүзурунда инсанын һаггыны тапдаламаг,+ 36 Мәһкәмәдә кимәсә кәләк ҝәлмәк—Белә шејләр Јеһоваја ағыр ҝедир. מ [Мем] 37 Јеһова бујурмаса, ким сөз дејиб сөзүнү ҝерчәкләшдирә биләр? 38 Һагг-Тааланын дилиндәнХејирлә бәрабәр шәр чыхмаз. 39 Ҝүнаһынын аҹысыны чәкән инсан нијә шикајәтләнир?+ נ [Нун] 40 Ҝәлин јолларымызы јохлајыб-арашдыраг,+ ҝәлин Јеһоваја ҝери гајыдаг.+ 41 Ҝәлин сидги-үрәкдән Аллаһа үз тутаг, әлимизи ҝөјләрә ачыб дејәк:+ 42 «Ҝүнаһ ишләдик, асилик етдик.+ Сән бизи бағышламадын.+ ס [Самех] 43 Гәзәблә сәдд чәкдин, јахынлашмаға гојмадын.+Тәгиб едиб аҹымадан бизи өлдүрдүн.+ 44 Булудлардан сәдд чәкдин ки, дуаларымыз дәрҝаһына јетишмәсин.+ 45 Халглар арасында бизи төр-төкүнтүјә, зибилә дөндәрмисән». פ [Пе] 46 Бүтүн дүшмәнләримиз үстүмүзә ағзыны ачыр.+ 47 Бизә дәһшәт, тәлә, мәһв, һәлак нәсиб олду.+ 48 Гырылан әзиз халгыма ҝөрә ҝөзүм булаг кими чағлајыр.+ ע [Ајн] 49 Ҝөз јашларым дурмадан ахыр, дајанмыр,+ 50 Јеһова ҝөјләрдән ашағы баханадәк,+ һалымызы ҝөрәнәдәк ҝөз јашларым динмәјәҹәк. 51 Шәһәримин гызларынын дәрдини+ ҝөрән бу ҝөзләрим ҹаныма әзаб верир. צ [Тсаде] 52 Јағыларым наһагдан мәни гуштәк овладылар. 53 Һәјатымы чухурда сүкута гәрг етдиләр, мәни дашгалаг етдиләр. 54 Сулар мәни өртдү, дедим: «Ахырым чатды!» ק [Коф] 55 Еј Јеһова, чухурун дибиндән адыны чағырдым.+ 56 Ешит сәсими, Сәндән имдад диләјирәм, гуртулуш истәјирәм, гулағыны бағлама. 57 Сәни чағырдығым ҝүн мәнә јахынлашдын, «горхма» дедин. ר [Рејш] 58 Сән һаггымы мүдафиә етдин, еј Јеһова, һәјатымы гуртардын.+ 59 Еј Јеһова, мәнә едилән һагсызлығы ҝөрдүн. Нә олар, мәним үчүн һаггы бәргәрар ет.+ 60 Мәндән алдыглары интигамы, мәнә гаршы гурдуглары фитнә-фәсады ҝөрдүн. ש [Син] јахуд [Шин] 61 Еј Јеһова, онларын тәнәләрини, мәнә гурдуглары гәсди,+ 62 Әлејһдарларымын сөзләрини, ҝүн боју далымҹа етдикләри пычапычлары ешитдин. 63 Онлара нәзәр сал, отуруб-дуруб маһны охујур, мәни лаға гојурлар. ת [Тав] 64 Еј Јеһова, онлара әмәлләринин әвәзини верәҹәксән. 65 Онлары ләнәтләјиб дашүрәкли едәҹәксән. 66 Еј Јеһова, Сән онлары гәзәблә тәгиб едиб ҝөјләр алтындан јох едәҹәксән.\n^ Диҝәр вариант: вүҹудуму сүстләшдирди.


Q=4	C=0	SS=0	LS=4	PS=0	DC=0	LC=0	SD=0	BS=1	G0=16	G1=14	G2=7	DLID=az_RU	BODY=Nur-az.com - Ҝөјчај һадисәләри вә јени Јунисләрин зүһуру\nҜөјчај һадисәләри вә јени Јунисләрин зүһуру\nФрансада олдуғу кими дини тәһгир едәнләр јетишир...\nҜөјчајда Ашура ҝүнү еһсан пајламаг истәјән инсанлара, инанҹ әһлинә үзләриндә маска олан, силаһ-сурсатлары олан полисләр мане олублар. Даһа сонра инсанлары дағытмагла кифајәтләнмәјибләр, онлары евләриндән чағыртдырыб вәһшиҹәсинә дөјүбләр.\nБу кими мәгамларда јада Јунис Сәфәров дүшүр. Һәмин Јунис ки, Ҝәнҹәдә ат ојнадан, зәманәсинин Ибн Зијады олан иҹра башчысыны ганына гәлтан еләди. Бу иҹра башчылары һәтта вәтәндашлардан әлавә дөвләт адамларынын да дедији кими Имам Һүсејн (ә) мәҹлисләринә ҝириб ҹамааты тәһгир едир, мәҹлисләри дағыдырды.\nДөвләт Тәһлүкәсиз Хидмәти реҝионлары ҝәзир, ҝүја рүшвәтхорлары, силаһлы дәстләри тутурлар. Бунлары бир дәфә дә бу ҹүр һалларда инанҹлы вәтәндашлары инҹидән алчаг, имансыз, динсиз инсанларын үзәринә ҝөндәрмәк лазымдыр.\nБу алчаг адамлар инди рүшвәт алыб јухарылара чатдырмасајды чохдан ДТХ гуш кими онларын “објектләринә” гонаҹаг, бир-бир һамысыны дәнләјәҹәкди. Амма инҹидилән шәхс диндар олдуғу үчүн кимсәнин сәси чыхмыр. Анҹаг диндардан башга.\nСонра дејирләр ки, нијә диндарда дөвләтә сәдагәт јохдур. Бахын, бу ҹүр һалларда диндарлара јијә дурмајан дөвләтин иҹра башчыларыны диндарлар ҹәзаландырмаға галхыр. Сонра да инҹијирләр, дејирләр ки, диндарлар террорчудур, Ирана ишләјирләр, Иран бурда Һизбуллаһ јаратмаг истәјир.\nБу кими өзбашыналыглара дөвләт бир тәдбир ҝөрмәлидир. Ҝөрмәјҹәји һалда диндарлар өзләри бу ҹүр алчаглары өзләринин билдикләри методлар үзрә ҹәзаландырмаға галхырлар. Демәли, белә чыхыр ки, мәмурла, иҹра башчысы илә баҹара билмәјән дөвләт өзү белә шәраит јарадыр ки, диндарлар ајаға галхсын вә бу ҹүр алчаглары өзләри ҹәзаландырсынлар.\nБахын, бу ҝүнләрдә Франсада Исламы тәһгир етдиләр. Инсанлар, дүнјанын һәр јериндә исламчылар ајаға галхды. Һәмин вәзијјәти Азәрбајҹанда да јаратмаға чалышырлар. Чүнки бир о гәдәр дә фәрг еләмир. Бу ҝүн исламчылара узанан әлләр, сабаһ – Аллаһ ҝөстәрмсин – Исламын тәһгир едилмәсинә, карикатураја, тәһгирә узанаҹаг. Буна ҝөрә дә дөвләт јени Јунисләрин зүһуруну истәмирсә инанҹлыја саһиб чыхмалыдыр. Һәр ики һала етираз едир, залымлары, алчаглары, мәнәвијјатсыз инсанлары шиддәтлә гынајырыг.


Q=37	C=12	SS=12	LS=12	PS=25	DC=0	LC=0	SD=0	BS=1	G0=6	G1=3	G2=2	DLID=az_RU	BODY=Зәбур 110 | Онлајн Мүгәддәс Китаб | Јени дүнја тәрҹүмәси\nМәликсадиг тимсаллы падшаһ вә каһин\nДүшмәнләринин арасында һакимијјәт сүр (2)\nЧалышган ҝәнҹләр шеһә бәнзәјирләр (3)\nДавудун мәзмуру. 110 Јеһова ағама деди: «Дүшмәнләрини кәтил кими ајағынын алтына гојанадәкСағымда отур».+ 2 Јеһова сәнин гүдрәт әсаны Сиондан узадаҹаг, «Ҝет, дүшмәнләринин арасында һакимијјәт сүр», — дејәҹәк.+ 3 Сән ордуларыны топладығын ҝүн халгын һазыр дураҹаг, Сүбһ шәфәгиндән доған шеһә бәнзәр бир јығын ҝәнҹҜөзгамашдырыҹы мүгәддәслик ичиндә јанына ҝәләҹәк. 4 Јеһова анд ичиб, гәрарыны дәјишмәз. «Сән Мәликсадиг тимсаллыӘбәди каһинсән».+ 5 Јеһова сәнин сағ тәрәфиндә олаҹаг,+Гәзәб ҝүнүндә падшаһлары гырыб-төкәҹәк.+ 6 Халглара чыхардығы һөкмүнү иҹра едәҹәк,+Јери ҹәсәдләрлә долдураҹаг.+ Уҹсуз-буҹагсыз дијарын* башчысыны әзәҹәк. 7 Јол үстүндәки чешмәдән су ичәҹәк, Буна ҝөрә башыны дик тутаҹаг.\n^ Јахуд бүтүн дүнјанын.


Q=23	C=0	SS=0	LS=23	PS=0	DC=0	LC=0	SD=0	BS=1	G0=12	G1=10	G2=5	DLID=az_RU	BODY=Өз тәгдимәнизи һазырлајын\nДИЛИ: Aзәрбајҹан (кирил әлифбасы) Cakchiquel (Central) Јава дили Азәрбајҹан (латын әлифбасы) Бразилија жест дили Валенсија Вјетнам Галисија дили Гренландија Данимарка Индонезија Исвеч Камбоҹа Кирибати Конго Лаос Литва Маврики креолу Македонија Малта Мјанма Непал Ниас Нидерланд Норвеч Самоа Сејшел креолу Соломон Адалары пиҹини Таити Тонга Тувалу Увеа Уелс Украјна Фарер Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) аббеј абуи адангме албан алман алур амһара аракуан аукан африкаанс ачоли ашағы алман ајмара баса (Камерун) баск батак (каро) батак (сималунгун) батак (тоба) бауле башгырд бенгал бете биак бикол бислама болгар булу варај везо венда волајта га газах ган гарачы (Македонија) гарачы дили (кирил) (Македонија) гарачы дили (Ҹәнуби Јунаныстан) гарифуна гуарани гуахиро гуҹарат гырғыз дигорон дреһу дхолуо еве едо ермәни естон ефик занде зулу ибан ибанаг ибо иврит илок инҝилис исланд исоко испан италјан кабре каннада каонде каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) конкани (латын) кореја коса кпелле крио куангали куанјама күрд курманҹи (Гафгаз) күрд курманҹи (кирил) ламба латыш ленҹе лингала лози лувале луганда лунда макуа малагаси малај малајалам мам мамбве-лунгу маратһ масатек (Хуаутла) мајја маҹар мбунда менде мизо михе миштек (Ҝерреро) монгол море навахо науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве олу конзо оромо осетин отоми (Мескитал вадиси) пангасинан папјаменто (Аруба) папјаменто (Күрасао) пиҹин (Камерун) полјак португал португал (португал) пәнҹаб ротума румын рунјанкоре рус руторо санго сапотек (Истм) сапотек (Лачигуири) сарамаккан свати себуан сена сепеди серб серб (латын) сесуто (Лесото) сетсвана сидамо сингал словак словен соли сотсил сранан-тонго суаһили суаһили (Конго) сунда тагалог таи тамил танкарана тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсва тсонга тумбука түрк түркмән умбунду урду уруунд урһобо ујғур (кирил) фарс фин фон франсыз фрафра хорват чех чибемба чилуба чинјанја читонга читонга (Малави) чичева чокве чол чуваш шона јакоуба јао јапон јоруба јунан ҝерзе ҝүрҹү ҹола Һаити креолу һауса һереро һилигајнон һинд һири-моту әрәб өзбәк\nХидмәтдә пүхтәләшәк. Өз тәгдимәнизи һазырлајын\nНӘ ҮЧҮН ВАҸИБДИР? Иш дәфтәриндә нүмунә үчүн верилән тәгдимәләрдә јахшы идејалар олса да, бунлар садәҹә пландыр. Тәгдимәни өз сөзләринизлә демәк лазымдыр. Ола билсин, сиз башга тәгдимә етмәк истәјәҹәксиниз, јахуд да башга мөвзунун әразинизә даһа чох ујғун олдуғуну дүшүнәҹәксиниз. Белә олан һалда, журналы охујандан, нүмунә үчүн тәгдимәләри нәзәрдән кечирәндән вә тәгдимәләрин видеосуна бахандан сонра өз тәгдимәнизи һазырлаја биләрсиниз. Нөвбәти мәсләһәтләрин сизә көмәји дәјә биләр.\nӨзүнүздән сорушун: «Нүмунә үчүн олан тәгдимәдән истифадә етмәк истәјирәм?»\nҜириш сөзләрини һазырлајын. Саламлашандан сонра гысаҹа ҝәлишинизин мәгсәдини билдирин. (Мәсәлән: «Мән бура ҝәлмишәм ки,..»)\nСуалдан ајәјә, ајәдән нәшрә неҹә кечид едәҹәјинизи дүшүнүн. (Мәсәлән, ајәни тәгдим етмәк үчүн демәк олар: «Бу суалын ҹавабыны бурадан тапмаг олар...»)\nЖурналдан сизә мараглы ҝәлән вә саһәниздәки инсанларда мараг доғураҹаг мөвзу сечин\nИнсанын фикрини өјрәнмәк үчүн суал һазырлајын. Суал елә олмалыдыр ки, һәмсөһбәтинизи дүшүндүрсүн, ону сөһбәтә ҹәлб етсин, амма пис вәзијјәтдә гојмасын. (Мәсәлән, журналын 2-ҹи сәһифәсиндәки суаллардан истифадә етмәк олар.)\nОхумаг үчүн ајә сечин. (Әҝәр «Ојанын!» журналындан данышаҹагсынызса, ајә охумаг да олар, охумамаг да. Чүнки журнал Мүгәддәс Китабдан чох аз хәбәри олан вә ја динлә әлагәси олмајан инсанлар үчүн нәзәрдә тутулуб.)\nБир вә ја ики ҹүмлә илә мәгаләни охумағын фајдасыны неҹә изаһ едәҹәјинизи фикирләшин\nҺӘР ИКИ ҺАЛДА\nТәкрар сөһбәт етмәк үчүн суал һазырлајын\nҜәлән дәфә нә барәдә данышаҹағынызы јадда сахламаг үчүн гејдләр апарын


Q=14	C=3	SS=1	LS=7	PS=3	DC=0	LC=0	SD=0	BS=1	G0=55	G1=37	G2=21	DLID=az_RU	BODY=Сајлар 16 | Онлајн Мүгәддәс Китаб | Јени дүнја тәрҹүмәси\nГарун, Датан вә Абирамын гијамы (1—19)\nГијамчылар ҹәзаландырылыр (20—50)\n16 Лавинин оғлу+ Кәһатын+ Исһардан+ олан нәвәси Гарун+ вә Рубән+ гәбиләсиндән Әлјабын+ оғуллары Датан вә Абирам, еләҹә дә Фәләсин оғлу Он бирләшиб әлбир олдулар. 2 Онлар иҹманын башчылары, халгын башбиләнләри, нүфузлу адамлар олан ики јүз әлли исраилли илә бирликдә Мусаја гаршы галхдылар. 3 Бу адамлар Мусаја вә Һаруна гаршы бирләшиб+ онлара дедиләр: «Бәсдир даһа. Сизин әлиниздән боғаза јығылмышыг. Һамы мүгәддәсдир, бүтүн иҹма.+ Јеһова онларын да арасындадыр.+ Нәјә ҝөрә өзүнүзү Јеһованын халгындан үстүн тутурсунуз?» 4 Муса бу сөзләри ешидән кими үзүгојлу јерә дөшәнди. 5 Сонра Гаруна вә онун тәрәфиндә оланлара деди: «Сәһәр Јеһова бәлли едәҹәк Она ким мәхсусдур,+ ким мүгәддәсдир, Она јахынлашмаға кимин изни вар.+ Кими сечсә,+ о да Она јахынлашаҹаг. 6 Сизә исә, еј Гарун вә онун тәрәфдашлары,+ сөзүм будур: сабаһ әлинизә бухурдан алын,+ 7 Јеһованын һүзурунда ичинә көз гојун, үстүндән дә бухур төкүн. Јеһова кими сечсә,+ һәмин адам мүгәддәсдир. Јохса, сиз, Лави оғуллары,+ лап ағыны чыхартдыныз!» 8 Муса Гаруна деди: «Сиз, еј Лави оғуллары, бир мәнә гулаг асын, ҝөрүн нә дејирәм. 9 Бу, аз шејдир бәјәм, Исраилин Аллаһы бүтүн Исраил иҹмасындан сизи сечиб,+ сизә Өзүнә јахынлашмаға изин вериб ки, Јеһованын Мүгәддәс чадырында иш ҝөрәсиниз, бүтүн иҹманын гаршысында дуруб она хидмәт едәсиниз?+ 10 Аллаһ сәни дә, сәнин бүтүн гардашларыны, Лави оғулларыны да Өзүнә јахынлашдырыб. Бүтүн бунлар сизә азлыг едир? Ҝәрәк каһинлијә дә ҝөз дикәјдиниз?+ 11 Белә еләмәклә сән дә, сәнин јанындакылар да Јеһоваја гаршы чыхырсыныз. О ки галды Һаруна, о, кимдир ки, онун архасынҹа дејинирсиниз?»+ 12 Сонра Муса Әлјабын оғуллары Датанла Абирамын+ далынҹа адам ҝөндәрди, онлар исә деди: «Ҝәлмирик! 13 Сәһрада ахырымыза чыхмаг үчүн бизи сүд-бал ахан дијардан чыхармағын азмыш кими, инди дә үстүмүздә ағалыг еләмәк истәјирсән?+ 14 Һаны бизә вәд етдијин сүд-бал ахан дијар?+ Һаны бизә верәҹәјин бағлар, бағатлар, үзүмлүкләр? Гәсдин нәдир? Бу адамларын бојнуна халта салыб далынҹа апармаг? Ҝәлмирик!» 15 Мусаны од ҝөтүрдү. О, Јеһоваја деди: «Онларын тахыл тәгдимәсини гәбул етмә. Мән онлардан нә бир улаг ҝөтүрмүшәм, нә дә онлара бир пислијим дәјиб».+ 16 Муса Гаруна деди: «Сабаһ тәрәфдашларынла бир јердә Јеһованын һүзуруна ҝәл. Сән дә, онлар да. Һарун да ҝәләҹәк. 17 Һәр кәс, ики јүз әлли нәфәрин һамысы сәнинлә вә Һарунла бирликдә өз бухурданыны ҝөтүрсүн, ичинә бухур төкүб Јеһованын өнүнә ҝәтирсин». 18 Беләликлә, онларын һәр бири бухурданларыны ҝөтүрдүләр, ичинә көз гојуб үстүнә бухур төкдүләр. Сонра Муса вә Һарунла бирликдә Һүзур чадырынын ҝиришиндә дурдулар. 19 Гарун онларын әлејһинә чыхан тәрәфдашларыны+ Һүзур чадырынын ҝиришиндә топлајандан сонра Јеһованын ҹалалы бүтүн ҹамаата ҝөрүндү.+ 20 Јеһова Муса илә Һаруна деди: 21 «Бу дәстәдән ајрылын, онлары бир ҝөз гырпымында мәһв едәҹәјәм».+ 22 Буну ешитҹәк онлар үзүгојлу јерә дүшүб дедиләр: «Худаја, еј бүтүн бәшәрә һәјат верән Аллаһ*,+ бир нәфәрин ҝүнаһына ҝөрә бүтүн халга гәзәбин тутаҹаг?»+ 23 Онда Јеһова Мусаја деди: 24 «Ҹамаата де, Гарунун, Датанын вә Абирамын+ чадырларынын јанындан узаглашсынлар!» 25 Муса галхыб Исраилин ағсаггаллары илә бирликдә Датанла Абирамын јанына ҝетди.+ 26 Сонра ҹамаата деди: «Амандыр, бу мәнфур адамларын чадырындан узаглашын. Һеч нәләринә тохунмајын, јохса сиз дә онларын бадына ҝедәрсиниз». 27 Ҹамаат дәрһал Гарунун, Датанын вә Абирамын чадырларындан узаглашды. Датанла Абирам оғул-ушаглары илә бирликдә чыхыб чадырларынын ағзында дурдулар. 28 Муса деди: «Өзбашына һәрәкәт еләмәдијими, бүтүн бунлары Јеһованын бујруғу илә етдијими бундан биләҹәксиниз: 29 бу адамлар өз әҹәлләри илә өләрсә, онларын ҹәзасы бүтүн бәшәрә кәсилән ҹәзадан оларса, демәли, мәни Јеһова ҝөндәрмәјиб.+ 30 Јох әҝәр Јеһова гејри-ади бир шеј еләсә, јер араланыб онлары мал-мүлкләри гарышыг удса, онлар дири-дири Мәзара* енсәләр, онда биләҹәксиниз ки, бу адамлар Јеһоваја гаршы һөрмәтсизлик едибләр». 31 Мусанын сөзү ағзындан чыхар-чыхмаз онларын ајагларынын алтында јер јарылды,+ 32 онлары, онларын ев әһлини, Гарунун адамларыны+ вә мал-мүлкүнү удду. 33 Беләликлә, онлар вә онларын бүтүн адамлары дири-дири Мәзара* ендиләр. Торпаг онларын үстүнү өртдү вә халгын арасында онларын һеч изи-тозу да галмады.+ 34 Гышгыртыларындан һәндәвәрдә олан исраиллиләр гачмаға үз тутдулар. Горхдулар ки, бирдән торпаг онлары да удар. 35 Сонра Јеһова алов ҝөндәрди+ вә алов бухур тәгдим едән ики јүз әлли нәфәри јандырыб күлә дөндәрди.+ 36 Јеһова Мусаја деди: 37 «Каһин Һарунун оғлу Әлјазара де, бухурданлары+ аловун ичиндән ҝөтүрсүн, чүнки онлар мүгәддәсдир. Һәм дә она де, көзләри бир аз аралыда сәпәләсин. 38 Өз башларына бәла ачан о адамларын бухурданларындан исә гурбанҝаһын+ үстүнә вурмаг үчүн назик лөвһәләр дүзәлдин. Јеһованын өнүнә ҝәтирилдији үчүн онлар мүгәддәсдир. Гој онлар исраиллиләр үчүн әламәт олсун».+ 39 Каһин Әлјазар јанан адамларын ҝәтирдији мис бухурданлары ҝөтүрүб гурбанҝаһын үстүнә вурмаг үчүн дөјдү. 40 Јеһова Муса васитәсилә она белә демишди. Бу, исраиллиләрә хатырлатмалы иди ки, Һарунун нәслиндән олмајан кәнар адамлардан һеч ким Гарун вә онун тәрәфдашлары+ кими һәрәкәт етмәмәли, бухур јандырмаг+ үчүн Јеһованын һүзуруна ҝәлмәмәлидир. 41 Үстүндән чох кечмәмиш, елә нөвбәти ҝүн бүтүн Исраил иҹмасы Муса илә Һаруна гаршы дејиниб+ белә демәјә башлады: «Сиз икиниз Јеһованын халгыны гырғына вердиниз». 42 Ҹамаат Муса илә Һаруна гаршы чыхмаг үчүн бир јерә топлашды. Онлар Һүзур чадырына тәрәф баханда бир дә ҝөрдүләр ки, булуд чадырын үстүнү өртүб, Јеһованын ҹалалы ҝөрүнүр.+ 43 Муса илә Һарун Һүзур чадырынын гаршысына ҝетдиләр.+ 44 Јеһова онлара деди: 45 «Бу күтләдән ајрылын, онлары бир ҝөз гырпымында мәһв едәҹәјәм».+ Буну ешитҹәк онлар үзүстә јерә дөшәндиләр.+ 46 Муса Һаруна деди: «Бухурданыны ҝөтүр, ичинә гурбанҝаһдан көз гој,+ үстүнә дә бухур төк. Тез ҹамаатын јанына ҝет вә онлар үчүн кәффарә вер,+ чүнки Јеһованын гәзәби күкрәјиб, гырғын башлајыб!» 47 Һарун Мусанын дедији кими, ҹәлд бухурданы ҝөтүрүб ҹамаатын ичинә гачды. Гырғын артыг башламышды. О, бухурдана бухур төкүб халг үчүн кәффарә вермәјә башлады. 48 О, өләнләрлә сағ галанларын арасында дуруб јериндән тәрпәнмәди вә нәһајәт гырғын дајанды. 49 Гарун әһвалатында өләнләрдән савајы, гырғын вахты өләнләрин сајы 14 717 нәфәр иди. 50 Гырғын дајанандан сонра Һарун Һүзур чадырынын ҝиришинә, Мусанын јанына гајытды.\n^ Һәрфән: еј бүтүн бәшәрин руһунун Аллаһы.


Q=7	C=6	SS=5	LS=0	PS=0	DC=0	LC=0	SD=0	BS=5	G0=135	G1=112	G2=45	DLID=az_RU	BODY=Ахырзаманын ахырында Рәббин ишиндә чох чалышын | Ҝөзәтчи гүлләси, тәлим нәшри\nТӘЛИМ МӘГАЛӘСИ 40\n«Мәтин галын, сарсылмаз олун, һәмишә Рәббин ишиндә чох чалышын» (1 КОР. 15:58).\nНӘҒМӘ 58 Сүлһсевәр инсанлары ахтарырыг\n1. Ахырзаманда јашадығымыза бизи нә әмин едир?\nСИЗ 1914-ҹү илдән сонра дүнјаја ҝәлмисиниз? Еләдирсә, сизин һәјатыныз «ахырзаманда» кечир (2 Тим. 3:1). Һәр биримиз Иса Мәсиһин ахырзаманда баш верәҹәк һадисәләрлә бағлы дедикләри һагда ешитмишик. Бура мүһарибәләр, гида гытлығы, зәлзәләләр, епидемијалар, ҝет-ҝедә артан һәрҹ-мәрҹлик вә Јеһованын халгынын тәгиб олунмасы дахилдир (Мәт. 24:3, 7—9, 12; Лука 21:10—12). Биз һәмчинин инсанларын һәвари Булусун пејғәмбәрлик етдији кими даврандығына шаһидик. (« Инсанлар бу ҝүн» адлы чәрчивәјә бахын.) Јеһоваја хидмәт едән бизләр «заманын сонунда» јашадығымыза әминик (Мик. 4:1).\nИнсанлар бу ҝүн\nИнсанлар бу ҝүн худбин, пулпәрәст, ловға, өзүндән разы, күфр данышан, валидејнләринә итаәт етмәјән, нанкор, вәфасыз, доғмаларыны севмәјән, барышмаз, бөһтанчы, өзүнә һаким олмајан, залым, јахшылығын дүшмәни, хаин, тәрс, тәкәббүрлүдүрләр. Аллаһдан чох ејш-ишрәти севирләр, үздән өзләрини мөмин ҝөстәрирләр, әслиндә исә Аллаһын јолу илә ҝетмирләр (2 Тим. 3:1—5).\n2. Һансы суалларын ҹавабыны билмәлијик?\n2 1914-ҹү илдән бәри узун заман кечиб, демәли, биз ахырзаманын лап ахырында јашајырыг. Сонун бу гәдәр јахын олдуғуну нәзәрә алсаг, бәзи ваҹиб суалларын ҹавабыны билмәлијик: «Ахырзаманын ахырында һансы һадисәләр ҹәрәјан едәҹәк? Бу һадисәләрин баш верәҹәји замана гәдәр Јеһова бизим нә етмәјимизи истәјир?»\nАХЫРЗАМАНЫН АХЫРЫНДА НӘЛӘР БАШ ВЕРӘҸӘК?\n3. 1 Салоникилиләрә 5:1—3 ајәләриндәки пејғәмбәрлијә әсасән, халглар һансы бәјанаты верәҹәк?\n3 1 Салоникилиләрә 5:1—3 ајәләрини охујун. Бу ајәләрдә һәвари Булус «Јеһованын ҝүнү» барәдә данышыр. Бурада Јеһованын ҝүнү дејилдикдә јалан динин дүнја империјасы «Бөјүк Бабил»ә һүҹумла башлајан вә Армаҝеддонла битән заман кәсији нәзәрдә тутулур (Вәһј 16:14, 16; 17:5). О «ҝүн» башламаздан аз әввәл халглар «сүлһ вә тәһлүкәсизлик» бәјанаты верәҹәк. Буна бәнзәр ифадәләри дүнја лидерләри милләтләр арасындакы мүнасибәтләри стабилләшдирмәк барәдә данышаркән истифадә едир *. Лакин Мүгәддәс Китабда бәһс олунан «сүлһ вә тәһлүкәсизлик» бәјанаты фәргли олаҹаг. Нә үчүн? Бу баш верәндә чохлары дүшүнәҹәк ки, сијаси лидерләр дүнјаны даһа тәһлүкәсиз мәкана чевирмәјә мүвәффәг олду. Амма әслиндә «бөјүк мүсибәт» башлајаҹаг вә онлар «гәфил мәһвә уғрајаҹаглар» (Мәт. 24:21).\nХалгларын «сүлһ вә тәһлүкәсизлик» бәјанатына алданмајын (3—6 абзаслара бахын) *\n4. а) «Сүлһ вә тәһлүкәсизлик» бәјанаты барәдә нәләри һәлә билмирик? б) Бу бәјанат барәдә нәләри артыг билирик?\n4 «Сүлһ вә тәһлүкәсизлик» бәјанаты барәдә мүәјјән шејләри билирик. Лакин билмәдијимиз шејләр дә вар. Биз билмирик бу бәјанатын верилмәсинә сәбәб нә олаҹаг, јахуд о, неҹә вериләҹәк. Һәмчинин бәјанатын ҹәми бир дәфә, јахуд бир нечә дәфә вериләҹәји дә бизә мәлум дејил. Лакин һәр нә олса да, бир шеји билирик: бу бәјаната алданыб, дүнја лидерләринин сүлһә наил ола биләҹәкләрини дүшүнмәмәлијик. Пејғәмбәрлик олундуғу кими, бу, ҝөзләмәли олдуғумуз бәјанатдыр. Бәјанатын сәсләнмәси «Јеһованын ҝүнү»нүн башламаг үзрә олдуғуна ишарә олаҹаг!\n5. 1 Салоникилиләрә 5:4—6 ајәләри «Јеһованын ҝүнү»нә һазыр олмағымыза неҹә көмәк едир?\n5 1 Салоникилиләрә 5:4—6 ајәләрини охујун. Һәвари Булусун сөзләриндән «Јеһованын ҝүнү»нә һазыр олмаг үчүн нә етмәли олдуғумузу өјрәнирик. Биз башгалары кими јатмамалыјыг, ојаг галыб сајыглығымызы горумалыјыг. Мисал үчүн, битәрәф галмаг, сијаси мәсәләләрә әсла гарышмамаг үчүн еһтијатлы олмалыјыг. Әкс һалда, биз «бу дүнјаја мәхсус» оларыг (Јәһ. 15:19). Билирик ки, јалныз Аллаһын Падшаһлығы дүнјаја сүлһ бәхш едә биләр.\n6. Башгаларына нәдә көмәк етмәлијик вә нә үчүн?\n6 Өзүмүз ојаг галмагла јанашы, башгаларына да көмәк етмәлијик ки, Мүгәддәс Китабда ҝәләҹәклә бағлы јазыланлардан аҝаһ олсунлар. Ҝәлин унутмајаг ки, бөјүк мүсибәт башлајанда инсанларын Јеһоваја тәрәф дөнмәси артыг ҝеҹ олаҹаг. Елә буна ҝөрә дә, бизим тәблиғ ишимиз олдугҹа тәҹилидир! *\nТӘБЛИҒ ИШИНӘ ДАВАМ ЕДИН\nТәблиғ заманы инсанлара ҝөстәририк ки, јалныз Аллаһын Падшаһлығы бәшәријјәтә сүлһ вә тәһлүкәсизлик бәхш едә биләр (7—9 абзаслара бахын)\n7. Јеһова бизим нә етмәјимизи ҝөзләјир?\n7 Јеһованын ҝүнүнүн башламасына гыса мүддәт галдығы үчүн О, вар ҝүҹүмүзлә тәблиғ етмәјимизи ҝөзләјир. Одур ки, Рәббин ишиндә чох чалышыб-чалышмадығымызы јохламалыјыг (1 Кор. 15:58). Ахырзаманда баш верәҹәк мүһүм һадисәләр барәдә пејғәмбәрлијиндә Иса Мәсиһ бизим һансы иши ҝөрәҹәјимизи вурғуламышды. О демишди: «Әввәлҹә бүтүн халгларын арасында мүждә тәблиғ едилмәлидир» (Марк 13:4, 8, 10; Мәт. 24:14). Бир тәсәввүр един, сиз һәр дәфә хидмәтә чыханда бу пејғәмбәрлијин јеринә јетмәсиндә иштирак едирсиниз!\n8. Тәблиғ ишинин ирәлиләдији нәдән ҝөрүнүр?\n8 Тәблиғ ишинин инкишафы барәдә нә демәк олар? Бу иш илбәил ирәлиләјир. Мисал үчүн, ахырзаманда тәблиғчиләрин сајынын неҹә артдығына фикир верәк. 1914-ҹү илдә 43 өлкәдә 5155 тәблиғчи вар иди. Бу ҝүн 240 өлкәдә тәхминән 8,5 милјон тәблиғчи вар! Бунунла белә, тәблиғ ишимиз һәлә баша чатмајыб. Биз бундан сонра да бәјан етмәлијик ки, бәшәријјәтин проблемләрини јалныз Аллаһын Падшаһлығы һәлл едәҹәк (Зәб. 145:11—13).\n9. Нә үчүн Падшаһлыг һагда хәбәри тәблиғ етмәјә давам етмәлијик?\n9 Јеһова бу ишин баша чатдығыны дејәнә гәдәр тәблиғ ишимиз давам едәҹәк. Јеһова Аллаһы вә Иса Мәсиһи танымасы үчүн инсанларын нә гәдәр вахты галыб? (Јәһ. 17:3). Буну билмирик. Амма билирик ки, бөјүк мүсибәт башлајана гәдәр «әбәди һәјата апаран јолда јеримәјә мејли олан» һәр бир кәс хош хәбәрә һај верә биләр (Һәв. 13:48). Һәлә ки вахт вар, бу инсанлара неҹә көмәк едә биләрик?\n10. Јеһова инсанлара һәгигәти өјрәтмәјимизә неҹә көмәк едир?\n10 Инсанлара һәгигәти өјрәтмәјимиз үчүн Јеһова тәшкилаты васитәсилә лазым олан һәр бир шеји верир. Мисал үчүн, һәр һәфтә кечирилән һәфтәарасы ҝөрүшләримиз бизи хидмәтдә сәриштәли едир. Бу ҝөрүшләрдә илк сөһбәти вә тәкрар сөһбәти неҹә едә биләҹәјимизи, һәмчинин Мүгәддәс Китаб дәрсләри кечирмәјин јолуну өјрәнирик. Јеһованын тәшкилаты бизи һәмчинин тәлим вәсаитләри илә тәмин едир. Бу вәсаитләр бизә көмәк едир ки...\nинсанларда өјрәнмәјә истәк јарадаг,\nдәрс кечәрәк һәгигәти өјрәдәк,\nмараглананлары сајтымызы вә ибадәт евини зијарәт етмәјә дәвәт едәк.\nТәбии ки, бу тәлим вәсаитләринин олмасы кифајәт дејил. Биз онлардан истифадә етмәлијик *. Мәсәлән, һәгигәтә мараг ҝөстәрән инсанла хош сөһбәтдән сонра она һәр һансы буклет, јахуд журнал сахласаныз, нөвбәти сөһбәтинизә гәдәр онун әлавә мәлумат алмаг имканы олаҹаг. Һәр ај тәблиғ ишиндә ҹанла-башла иштирак етмәк бизим өз өһдәчилијимиздир.\n11. Онлајн Мүгәддәс Китаб дәрсләри һансы мәгсәдлә тәртиб едилиб?\n11 Јеһова инсанлара һәгигәти өјрәнмәјә башга неҹә көмәк едир? Даһа бир үсул jw.org\n® сајтындакы Онлајн Мүгәддәс Китаб дәрсләридир *. Онлајн дәрсләр һансы мәгсәдлә тәртиб олунуб? Һәр ај бүтүн дүнјада он минләрлә адам интернетдә Мүгәддәс Китаб дәрсләри илә бағлы ахтарыш апарыр. Сајтымыздакы дәрсләр инсанлара Аллаһын Кәламындакы һәгигәти өјрәнмәјә көмәк едә биләр. Тәблиғ етдијиниз инсанлардан бәзиләри, ола билсин, фәрди Мүгәддәс Китаб дәрси кечмәјә тәрәддүд едир. Бу заман онлара сајтымыздакы бу бөлмәни ҝөстәрә, јахуд линкини ҝөндәрә биләрсиниз.\n12. Онлајн Мүгәддәс Китаб дәрсләриндән нә өјрәнмәк олар?\n12 Онлајн Мүгәддәс Китаб дәрсләри нөвбәти мөвзулары әһатә едир: «Мүгәддәс Китаб вә мүәллифи», «Мүгәддәс Китабдакы әсас персонажлар» вә «Мүгәддәс Китабдакы үмидвериҹи хәбәр». Бу мөвзуларда нөвбәти суаллар арашдырылыр:\nМүгәддәс Китаб бизә көмәк едә биләр?\nЈеһова, Иса Мәсиһ вә мәләкләр кимләрдир?\nАллаһ инсанлары нә үчүн јарадыб?\nНә үчүн дүнјада әзаб вә пислик вар?\nҺәмчинин Јеһованын нөвбәти вәдләрини неҹә һәјата кечирәҹәјиндән бәһс олунур:\nәзаб-әзијјәтә вә өлүмә сон гојмасы,\nөлүләри һәјата гајтармасы,\nинсан һөкумәтләрини Өз Падшаһлығы илә әвәз етмәси.\n13. Онлајн дәрсләр Мүгәддәс Китаб дәрсләрини әвәз едир? Изаһ един.\n13 Онлајн дәрсләр Мүгәддәс Китаб дәрсләрини әвәз етмир. Иса Мәсиһ бизә шаҝирд һазырламаг ишини һәвалә едиб. Үмид едирик ки, онлајн дәрсләрдә өјрәндикләри инсанлара мараглы ҝәләҹәк вә онлар даһа чох өјрәнмәк истәјәҹәк. Беләҹә, ола билсин, онлар Мүгәддәс Китаб дәрси кечмәјә разылыг верәҹәк. Һәр дәрсин сонунда охуҹуја Мүгәддәс Китабы фәрди тәлиматчы илә өјрәнмәк үчүн мүраҹиәт формасыны долдурмаг тәклиф едилир. Сајтымыз васитәсилә һәр ҝүн дүнјанын мүхтәлиф јерләриндән Мүгәддәс Китаб дәрси кечмәк үчүн 230-дан чох мүраҹиәт алырыг. Бу ҹүр фәрди тәлим чох өнәмлидир.\nШАҜИРД ҺАЗЫРЛАМАҒА ДАВАМ ЕДИН\n14. Иса Мәсиһин Мәтта 28:19, 20 ајәләриндә јазылмыш ҝөстәришләринә әсасән, биз әлимиздән ҝәлән гәдәр нәји етмәјә чалышырыг вә нә үчүн?\n14 Мәтта 28:19, 20 ајәләрини охујун. Мүгәддәс Китаб дәрсләри кечәркән шаҝирд һазырламаг вә Иса Мәсиһин әмр етдији һәр шејә риајәт етмәји онлара өјрәтмәк үчүн әлимиздән ҝәләни етмәлијик. Јеһова Аллаһа ибадәт етмәјин вә Онун Падшаһлығыны дәстәкләмәјин онлар үчүн нә гәдәр ваҹиб олдуғуну изаһ етмәлијик. Бунун үчүн онлары өјрәндикләрини тәтбиг етмәјә, һәјатларыны Јеһоваја һәср едиб вәфтиз олунмаға тәшвиг етмәлијик. Онлар јалныз бу јолла Јеһованын ҝүнүндә хилас ола биләҹәкләр (1 Бут. 3:21).\n15. Вахтымызы нәјә сәрф етмәмәлијик вә нәјә ҝөрә?\n15 Јухарыда гејд олундуғу кими, бу ҝүнлә дөврүн јекуну арасында чох аз вахт кәсији галыб. Одур ки, вахтымызы Мәсиһин шаҝирди олмаг истәмәјәнләрә дәрс кечмәјә сәрф едә билмәрик (1 Кор. 9:26). Ҝөрдүјүмүз иш тәҹилидир! Нә гәдәр ки ҝеҹ дејил, һәлә чох адам Падшаһлыг һагда мүждәни ешитмәлидир.\nЈАЛАН ДИНДӘН ТАМАМИЛӘ УЗАГ ДУРУН\n16. Вәһј 18:2, 4, 5, 8 ајәләринә әсасән, һәр биримиз нә етмәлијик? (Һәмчинин һашијәјә бахын.)\n16 Вәһј 18:2, 4, 5, 8 ајәләрини охујун. Бу ајәләр Јеһованын биздән даһа бир шеј ҝөзләдијини вурғулајыр. Јеһованын һәр бир хидмәтчиси Бөјүк Бабиллә һеч бир бағлылығынын олмадығына әмин олмалыдыр. Ола билсин, Мүгәддәс Китабы өјрәнән шәхс һәгигәти билмәздән өнҹә јалан дининин үзвү олуб. Еһтимал ки, о, дини мәрасимләрә ҝедиб вә дини ајинләрдә иштирак едиб. Јахуд да ола билсин, бу кими тәшкилатлара мадди дәстәк олуб. Вәфтиз олунмамыш тәблиғчи тәјин олмаздан өнҹә о, јалан динлә бүтүн бағларыны кәсмәлидир. Әввәлләр мәнсуб олдуғу килсәјә, јахуд Бөјүк Бабиллә әлагәси олан диҝәр дини тәшкилата мәктуб јазараг вә ја башга јолла артыг оранын үзвү олмадығыны билдирмәлидир *.\n17. Мәсиһи һансы ишләрдән узаг дурмалыдыр вә нәјә ҝөрә?\n17 Мәсиһи ишинин Бөјүк Бабиллә һеч бир әлагәси олмадығына әмин олмалыдыр (2 Кор. 6:14—17). Мисал үчүн, Јеһованын хидмәтчиси килсәнин ишчиси олмаз. Бундан әлавә, башга бир јердә ишләсә дә, јалан ибадәт үчүн истифадә олунан тикилидә иши илә әлагәдар чох иш ҝөрмәк истәмәз. Вә әҝәр мәсиһинин шәхси бизнеси варса, әлбәттә, о, Бөјүк Бабили дәстәкләјәҹәк һеч бир иш ҝөрмәз вә һеч бир иш мүгавиләси бағламаз. Нәјә ҝөрә биз бу гәдәр гәти мөвге тутуруг? Чүнки Јеһованын ҝөзүндә мурдар олан дини тәшкилатларын ишләринә вә ҝүнаһларына шәрик олмаг истәмирик (Әшј. 52:11) *.\n18. Бир гардаш иш мәсәләсиндә Мүгәддәс Китаб принсипләринә неҹә бағлы галмышды?\n18 Илләр өнҹә бир ағсаггал јашадығы шәһәрдәки килсәдә дүлҝәрликлә бағлы хырда ишләр ҝөрмәк тәклифи алмышды. Гардаша иш тәклиф едән подратчы онун килсә үчүн һеч бир иш ҝөрмәдијини билирди. Амма бу дәфә подратчы пис вәзијјәтдә галмышды вә килсәдәки иши ҝөрмәк үчүн мүтләг кимисә тапмалы иди. Буна бахмајараг, гардаш Мүгәддәс Китаб принсипләринә бағлы галыр вә һәмин ишдән имтина едир. Нөвбәти һәфтә јерли гәзетдә башга бир дүлҝәрин һәмин килсәјә хач асдығы шәкил дәрҹ олунмушду. Әҝәр гардаш ҝүзәштә ҝедиб бу ишә разылашсајды, јәгин ки, гәзетдә онун шәкли олаҹагды. Тәсәввүр етмәк олар, онун диндашлары арасында газандығы ада неҹә бөјүк хәләл ҝәләрди! Һәлә бунун Јеһоваја неҹә тәсир едәҹәјини бир дүшүнүн!\n19, 20. а) Биз нәләри өјрәндик? б) Даһа нәләри өјрәнмәлијик?\n19 Мүгәддәс Китаб пејғәмбәрлијинә әсасән, тезликлә дүнја сәһнәсиндә баш верәҹәк нөвбәти бөјүк һадисә халгларын «сүлһ вә тәһлүкәсизлик» бәјанаты олаҹаг. Јеһованын бизә вердији тәлим сајәсиндә билирик ки, халглар әсл вә давамлы сүлһә наил ола билмәјәҹәк. Бәс бу бәјанат верилмәздән вә ардынҹа гәфил мәһв ҝәлмәздән өнҹә биз нә етмәлијик? Јеһова истәјир ки, биз Падшаһлыг һагда мүждәни тәблиғ етмәјә давам едәк вә даһа чох шаҝирд һазырлајаг. Бундан әлавә, биз бүтүн јалан динләрдән узаг дурмалыјыг. Бура Бөјүк Бабилин үзвлүјүндән чыхмаг вә онунла әлагәси олан истәнилән ишдән узаг дурмаг дахилдир.\n20 Ахырзаманын ахырында башга һадисәләр дә ҹәрәјан едәҹәк. Јеһованын биздән ҝөзләдији башга шејләр дә вар. Бунлар нәләрдир вә јахын ҝәләҹәкдә баш верәҹәк һадисәләрә өзүмүзү неҹә һазырлаја биләрик? Нөвбәти мәгаләдә бу һагда данышаҹағыг.\n«Сүлһ вә тәһлүкәсизлик» бәјанаты барәдә нә өјрәндиниз?\nТәблиғ вә шаҝирд һазырламаг ишинин тәҹили олмасы сизи нәјә тәшвиг едир?\nЈалан диндән тамамилә узаг дурдуғумузу неҹә ҝөстәрә биләрик?\nНӘҒМӘ 71 Биз Јеһованын ордусујуг!\n^ абз. 5 Тезликлә халглар сүлһ вә тәһлүкәсизлијә наил олдуглары барәдә бәјанат верәҹәк! Бу, бөјүк мүсибәтин башламаг үзрә олдуғуна ишарә олаҹаг. Јеһова бу бәјаната гәдәр нә етмәјимизи истәјир? Мәгалә бу суала ҹаваб тапмаға көмәк едәҹәк.\n^ абз. 3 Мисал үчүн, Бирләшмиш Милләтләр Тәшкилаты өз сајтында «бејнәлхалг сүлһ вә тәһлүкәсизлији горудуғуну» иддиа едир.\n^ абз. 6 Бу сајдакы «Аллаһын һөкмләри. О, һәмишә өнҹәдән хәбәрдар едир?» адлы мәгаләјә бахын.\n^ абз. 23 Тәлим вәсаитләримизи истифадә етмәјин јолу һагда даһа әтрафлы өјрәнмәк үчүн «Ҝөзәтчи гүлләси» журналынын 2018-ҹи ил октјабр сајында дәрҹ олунан «Һәгигәти өјрәдәк» адлы мәгаләјә бахын.\n^ абз. 25 Һал-һазырда инҝилис вә португал дилләриндә мөвҹуд олан бу дәрсләр ҝәләҹәкдә диҝәр дилләрдә дә әлчатан олаҹаг.\n^ абз. 16 Бундан әлавә, јалан динлә әлагәси олан ҝәнҹләр дүшәрҝәләринә, тәһсил оҹагларына, јахуд истираһәт мәркәзләринә үзв олмамалыјыг. Мәсәлән, бәзи әразиләрдә дини тәшкилатлар ҝимназијалар, иҹтимаи һовузлар, сағламлыг оҹаглары тәсис едир. Ҝәнҹләр үчүн нәзәрдә тутулан бу тәшкилатлар фәалијјәтләринин дини олмадығыны иддиа етсәләр дә, әслиндә дини дүшүнҹә вә дини мәгсәдләр ашылајан тәшкилатлардыр.\n^ абз. 17 Дини тәшкилатлара бағлылығы олан ишләрә даир Мүгәддәс Китаб принсипләри барәдә әтрафлы мәлумат алмаг үчүн «Ҝөзәтчи гүлләси» журналынын 1999-ҹу ил 15 апрел сајында дәрҹ олунмуш «Охуҹуларын суаллары» рубрикасына (рус.) бахын.\n^ абз. 84 ШӘКЛИН ИЗАҺЫ. Хәбәрләрдә елан олунан «сүлһ вә тәһлүкәсизлик» бәјанаты кафедә отуран мүштәриләрин марағына сәбәб олур. Саһә хидмәтиндән сонра фасилә едән мәсиһи әр-арвад бу хәбәрә алданмыр.


Q=23	C=5	SS=5	LS=11	PS=11	DC=0	LC=0	SD=0	BS=1	G0=14	G1=11	G2=8	DLID=az_RU	BODY=Амус 1 | Онлајн Мүгәддәс Китаб | Јени дүнја тәрҹүмәси\nАмус Јеһовадан вәһј алыр (1, 2)\nҮсјанлара ҝөрә һөкм (3—15)\nАрам (3—5), Филишт (6—8), Сур (9, 10), Әдум (11, 12), Әмун (13—15)\n1 Тәгуһ+ гојунчуларындан олан Амусун* сөзләри. О, Јәһуда падшаһы Үзијјәнин+ вә Исраил падшаһы Јуәш+ оғлу Әрубамын+ дөврүндә, зәлзәләдән+ ики ил габаг Исраиллә бағлы вәһј алмышды. 2 О демишди: «Јеһова Сиондан нәрә чәкәҹәк,Јерусәлимдән сәси уҹалаҹаг. Чобанларын отлаглары јаса бүрүнәҹәк,Кармелин зирвәси гурујаҹаг».+ 3 «Јеһова бәјан едир:“Дәмәшг үч кәрә, дөрд кәрә үсјан етдији үчүн* голуму ҝери чәкмәјәҹәјәм.Чүнки о, Ҝилады дәмир вәлләрлә дөјдү.+ 4 Һәзаилин+ евинә од јағдыраҹағам.Алов Бәнһәдадын+ галаларыны јандырыб күлә дөндәрәҹәк. 5 Дәмәшгин+ рәзәләрини сындыраҹағам,Бигәт-Авенин әһалисини,Бејт-Әдәнин һөкмдарыны јох едәҹәјәм.Арам әһли Ҝираһа+ сүрҝүн едиләҹәк”, — Јеһова белә дејир. 6 Јеһова бәјан едир:“Гәззә+ үч кәрә, дөрд кәрә үсјан етдији үчүн голуму ҝери чәкмәјәҹәјәм.Чүнки о, бүтүн әсирләри+ Әдума верди. 7 Мән Гәззәнин+ диварларына од јағдыраҹағам.Алов онун галаларыны јандырыб күлә дөндәрәҹәк. 8 Ашдодун+ әһалисини,Ашкелонун+ һөкмдарыны јох едәҹәјәм.Әлими Екрона+ гаршы галдыраҹағам.Филиштлиләрдән* сағ галанлар мәһв олаҹаг”,+ — Күлли-Ихтијар Јеһова белә дејир. 9 Јеһова бәјан едир:“Сур+ үч кәрә, дөрд кәрә үсјан етдији үчүн голуму ҝери чәкмәјәҹәјәм.Чүнки о, бүтүн әсирләри Әдума верди,Гардашлыг әһдини унутду.+ 10 Сурун диварларына од јағдыраҹағам.Алов онун галаларыны јандырыб күлә дөндәрәҹәк”.+ 11 Јеһова бәјан едир:“Әдум+ үч кәрә, дөрд кәрә үсјан етдији үчүн голуму ҝери чәкмәјәҹәјәм.Чүнки мәрһәмәтини боғду,Гылынҹла гардашынын далынҹа дүшдү.+О, ону гәзәблә дидиб-парчалајыр,Һирси сојумаг билмир.+ 12 Мән Тәһманын+ үзәринә од јағдыраҹағам.Алов Бозраһын+ галаларыны јандырыб күлә дөндәрәҹәк”. 13 Јеһова бәјан едир:“Әмуниләр+ үч кәрә, дөрд кәрә үсјан етдији үчүн голуму ҝери чәкмәјәҹәјәм.Чүнки онлар әразиләрини ҝенишләндирмәк+ үчүн Ҝиладда һамилә гадынларын гарныны јыртдылар. 14 Мән дөјүш ҝүнү нәрә сәсијлә,Туфанлы ҝүндә фыртына илә,Раббаһын+ диварларына од јағдыраҹағам.Алов онун галаларыны јандырыб күлә дөндәрәҹәк. 15 Онларын падшаһы әјанлары илә бәрабәр әсир апарылаҹаг”,+ — Јеһова белә дејир.\n^ Мәнасы: јүколма; јүкдашыма.\n^ Јахуд Дәмәшгин үч, дөрд ҹинајәтинә ҝөрә.


Q=43	C=0	SS=6	LS=31	PS=12	DC=0	LC=0	SD=0	BS=1	G0=15	G1=10	G2=6	DLID=az_RU	BODY=1 Јәһја 3 | Онлајн Мүгәддәс Китаб | Јени дүнја тәрҹүмәси\n1 Јәһја 3:1—24\nБиз Аллаһын өвладларыјыг (1—3)\nАллаһын өвладлары вә Иблисин өвладлары (4—12)\nИса Иблисин ишләрини дағытмаг үчүн ҝәлди (8)\nБир-биринизи севин (13—18)\nАллаһ үрәјимиздән бөјүкдүр (19—24)\n3 Ҝөрүн Атамыз бизә неҹә дә бөјүк мәһәббәт бәхш едиб+ ки, биз Онун өвладлары адланырыг!+ Биз, доғрудан да, Онун өвладларыјыг. Буна ҝөрә дә дүнја бизи танымыр,+ чүнки Аллаһы танымамышдыр.+ 2 Әзизләрим, инди биз Аллаһын өвладларыјыг,+ амма ҝәләҹәкдә неҹә олаҹағымыз һәлә бәлли дејил.+ Бирҹә ону билирик ки, О зүһур едәндә биз Онун кими олаҹағыг, чүнки Ону олдуғу кими ҝөрәҹәјик. 3 Буна үмиди олан һәр кәс пакланыб+ Онун кими пак олур. 4 Ҝүнаһ ишләјән адам ганунсузлуг едир, она ҝөрә ки, ҝүнаһ ганунсузлугдур. 5 Сиз һәм дә билирсиниз ки, о, ҝүнаһларымызы јумаг+ үчүн ҝәлмишди; онда ҝүнаһ дејилән шеј јохдур. 6 Онунла вәһдәтдә олан адам ҝүнаһ ишләмир.+ Ҝүнаһ ишләјән адам ону нә ҝөрмүш, нә дә танымышдыр. 7 Әзиз балалар, гој һеч ким сизи аздырмасын; Мәсиһ салеһ олдуғу кими, салеһ иш ҝөрән дә салеһ адамдыр. 8 Ҝүнаһ ишләјән адам исә Иблисдәндир, чүнки Иблис башланғыҹдан ҝүнаһ ишләјир.+ Аллаһын Оғлу мәһз Иблисин ишләрини дағытмаг үчүн ҝәлмишди.+ 9 Аллаһын өвлады олан адам ҝүнаһ ишләмир,+ чүнки онда Аллаһын тохуму вардыр. Аллаһын өвлады олдуғу үчүн белә адам ҝүнаһ ишләр ҝөрә билмәз.+ 10 Аллаһын өвладларыны вә Иблисин өвладларыны белә танымаг олар: салеһ иш ҝөрмәјән вә гардашыны севмәјән Аллаһдан дејил.+ 11 Әввәлдән ешитдијиниз сөз будур: биз бир-биримизи севмәлијик.+ 12 Шәрирдән олан вә гардашыны өлдүрән Габил кими олмамалыјыг.+ О, гардашыны нә үчүн өлдүрдү? Чүнки өз әмәлләри пис,+ гардашынынкы исә салеһ иди.+ 13 Гардашлар, дүнјанын сизә нифрәт етдијинә тәәҹҹүбләнмәјин.+ 14 Биз өлүмдән һәјата кечдијимизи билирик,+ чүнки гардашларымызы севирик.+ Гардашыны севмәјән өлү вәзијјәтдә галыр.+ 15 Гардашына нифрәт едән гатилдир+ вә сиз билирсиниз ки, һеч бир гатилин әбәди һәјаты јохдур.+ 16 Биз мәһәббәтин нә олдуғуну онун өз ҹаныны уғрумузда фәда етмәсиндән өјрәндик;+ биз дә гардашларымыз уғрунда ҹанымызы фәда етмәјә борҹлујуг.+ 17 Амма фираван јашајан адам гардашынын корлуг чәкдијини ҝөрүб ондан шәфгәтини әсирҝәјирсә, белә адамда Аллаһ мәһәббәти неҹә јашаја биләр?+ 18 Әзиз балалар, ҝәлин бир-биримизи сөздә, дилдә јох,+ әмәлдә+, һәгигәтән севәк.+ 19 Бундан һәгигәт әсилли олдуғумузу биләҹәјик. Үрәјимиз бизи бир шеј үстә гынаса, ону Аллаһын мәһәббәтинә инандыраҹағыг, 20 чүнки Аллаһ үрәјимиздән бөјүкдүр вә һәр шеји билир.+ 21 Әзизләрим, әҝәр үрәјимиз бизи гынамырса, онда Аллаһа ҹәсарәтлә мүраҹиәт едә биләрик+ 22 вә нә диләсәк, алырыг,+ чүнки Онун әмрләринә риајәт едиб ҝөзүндә хош олан ишләр ҝөрүрүк. 23 Онун әмри будур ки, Оғлу Иса Мәсиһин адына инанаг+ вә бизә вердији әмрә әмәл едиб бир-биримизи севәк.+ 24 Үстәлик, Онун әмрләринә әмәл едән Онунла вәһдәтдәдир вә О Өзү дә белә адамла вәһдәтдәдир;+ Онун бизимлә вәһдәтдә олдуғуну исә бизә вердији руһун сајәсиндә билирик.+\n1 Јәһја 3


Q=13	C=0	SS=0	LS=6	PS=6	DC=0	LC=0	SD=0	BS=0	G0=10	G1=8	G2=4	DLID=az_RU	BODY=Атын ајаглары | Тәкамүл, јохса јарадылыш мөҹүзәси?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал болгар гуҹарат гырғыз еве ермәни естон зулу иврит илок инҝилис исланд испан италјан каннада кинјаруанда кирунди кореја коса лингала лози малагаси малајалам маратһ маҹар оромо полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил тви телугу тигре тсонга түрк урду фин франсыз хорват чех читонга чичева јапон јунан ҝүрҹү һилигајнон һинд әрәб\nАТ (ЕГУУС ҸАБАЛЛУС) саатда 50 километр сүрәтлә чапа билир. Бу заман бөјүк механики иш ҝөрүлсә дә, аз енержи сәрф олунур. Бәс бу, неҹә мүмкүндүр? Сирр атын ајагларындадыр.\nҜәлин ат чапаркән нә баш вердијинә бахаг. Ат ајагларыны јерә вуранда еластик әзәлә-вәтәр бирләшмәләри енержини өзүнә јығыр, сонра исә јај кими ачыланда ат габаға сычрајыр.\nҮстәлик, чапар атын ајагларында јүксәк тезликли титрәмә олур, бу да вәтәрләри зәдәләјә биләр. Лакин ајаглардакы әзәләләр амортизатор кими фәалијјәт ҝөстәрир. Тәдгигатчыларын «јүксәк сәвијјәли әзәлә-вәтәр дизајны» адландырдыглары бу структур аты һәм сүрәтли, һәм дә ҝүҹлү едир.\nМүһәндисләр атын ајаг гурулушуну дөрдајаглы роботларда тәтбиг етмәјә чалышырлар. Лакин Массачусетс Технолоҝија Институтунун Биомиметика вә Робототехника лабораторијасынын вердији мәлумата әсасән, бу ҹүр мүрәккәб гурулушу индики материалларла вә мүһәндис биликләри илә тәкрарламаг һеч дә асан дејил.\nНеҹә дүшүнүрсүнүз? Атын ајаг гурулушу тәкамүлүн нәтиҹәсидир, јохса јарадылыш мөҹүзәсидир?


Q=2	C=0	SS=0	LS=2	PS=0	DC=0	LC=0	SD=0	BS=1	G0=36	G1=20	G2=9	DLID=az_RU	BODY=Nur-az.com - Һаҹы Талени тәһгир едән Нијамәддин Ордуханлы өзү аҹиз вә горхагдыр\n4 Шәввал 1442\n27 Ордибеһешт 1400\nҺаҹы Талени тәһгир едән Нијамәддин Ордуханлы өзү аҹиз вә горхагдыр\nГүдрәт Һәсәнгулијевә, Нијамәддин Ордуханлыја јалтаг, ҜӨЗӘҜИРӘН дејәндә аҹыгларына ҝәлир, бизи онлары тәһгир етмәкдә иттиһам едирләр. Һалбуки биз онлара лајиг олдуглары сөзләри чох мүлајим бир формада, тәһгир етмәдән јазырыг. Јәни башга нә дејәсән Гүдрәт кими адамлара. Әслиндә о,Â халгы тәһгир етмишдир. Чүнки һәм өзүнү сечкиләрдә Илһам Әлијевә алтернатив билир, мүхалифәт һесаб едир, һәм дә дебатларда мүхалифәт лидеринә һүҹум чәкир, Илһам Әлијеви тәбрик едир. Бу инсан әслиндә халгы тәһгир едир, әлә салыр, 40 мин сәслә (?!) намизәдлијини гејдә алдырыр, даһа сонра чыхыр һәтта Меһрибан Әлијева, Васиф Талыбов кими инсанларын витсе президентлијә лајиг олдугларыны сөјләјир. Бу ҹүр мөвгесиз, сәмәрәсиз, халгы әлә салан, јалтаг инсана нә ад верәсән?\nНијамәддин Ордуханлы да Гүдрәт кими бир инсаны өзүнә рәһбәр сечибсә демәли, о, ондан да ашағы сәвијјәли бир инсандыр. Чүнки рәһбәр сечдијин инсанын сәндән јухары олдуғуну етираф етдијин үчүн ону өзүнә рәһбәр сечирсән.\nНијамәддин Ордуханлы јазыр ки, Иран моллаларынын әлиндән өпән Һаҹы Тале һагда јазанда бизә һүҹумлар едирләр. Һүҹум едәнләр дә ҝүја иранлылардыр. Әслиндә Һаҹы Таленин Иранда јох Азәрбајҹанда нә гәдәр севәни, моизәләриндән бәһрәләнән ардыҹылы вардыр. Сәнә һүҹум етмәк лазым ҝәлсәјди Ирана нә еһтијаҹ вардыр ки, елә онлар сәнә һүҹум едәрди. Етмәјибләр ки? Күчәдә тутуб үзүвә түпүрмәјибләр ки? Нијә онда әл чәкмирсән Һаҹы Таледән, Ирандан, Иран молласындан. Өзү дә һәјасыз адам дејир ки, тәһгирә әл атанлар аҹизләр вә горхаглардыр. Өзү исә Һаҹы Талени тәһгир едир. Ону тәһгир етмәклә ону севән бүтүн диндарлары тәһгир едир. Тәһгир исә бундан ибарәтдир. Демәли, һамыја мәлумдур ки, "Иран моллаларынын әлини өпән" ифадәси Иран, шиә әлејһдары бириндән сәсләндирилирсә јүз фаиз тәһгир етмәк гәсдијлә едилир. Јохса өз-өзлүјүндә һансыса бир молланын, өзү дә сырадан бир молла јох, бир ајәтуллаһын әлиндән өпмәк ади бир шејдир, бурада ајыб јохдур. О, јашда вә елмдә, иманда ағсаггалдыр, шиә руһанисидир, онун әлиндән өпмәк ајыб дејил. Амма сизин кими, Гүдрәт кими Фөвгәлназирин ајағындан өпмәк, Ираны писләмәклә Исраил сәфирлији гапысында зәнҹирләнмәк шәрәфсизликдир.Â\nШәхсән Нијамәддин Ордуханлынын, онун сатылмыш лидеринин мәнәви һаггы чатмыр ки, Һаҹы Тале кими оғуллар һагда пис сөз десин. Билирсинизми нијә? Чүнки Гүдрәт Һәсәнгулијев мүхалифәтчи иди. Һаҹы Тале дә зүлм һакимијјәтинә мүхалифдир. Амма Гүдрәти ја "дубинка" сындырды, ја да пул, вәзифә, депутатханадакы тәјинатла отурмаг. Һәр ики һалда адам артыг сатылмыш бирисидир. Амма Һаҹы Тале нә пула, нә дә вәзифәјә сатылмады. Аллаһ изн вердикдә ону "дубинка" да сындыра билмәди. Сиз мурдар ағзыныза Һаҹы Таленин адыны нә һагла алырсыныз?\nНијамәддин билсин ки, әҝәр бир иранлы ајәтуллаһын әлини өпмәк Иран аҝенти олмагдырса онда онун лидери олан Гүдрәтин бир вахтлар лидери вә президенти олмуш Елчибәј өзүнү Мустафа Камал Ататүркүн әсҝәри һесаб едирди. О заман Елчибәј Түркијә аҝенти иди? Мустафа Камал Ататүрк Иран шаһы Рза хан Түркијәјә ҝәләндә аз галырды онун әлиндән өпсүн. Инди о, Иран аҝентидир? Нијамәддин инди ағлынҹа "Иран молласы" демәклә ҝүја Ајәтуллаһ Нури Һәмәданини кичилтмәјә чалышыр. Амма мискин анламыр ки, Нури Һәмәдани кими бири (Имам Хомејни) Елчибәјин өзүнә командан билдији Ататүркүн өнүндә тәвазөкарлыг ҝөстәрдији Рза Ханын Пәһләвиләр сүлаләсини девириб. Чүнки мөвгеләриндә гәтијјәтли олуб залымын өнүндә мөһкәм дајаныблар. Сизин кими сатылмајыблар.\n3949 дәфә бахылыб


Q=19	C=12	SS=0	LS=3	PS=6	DC=0	LC=0	SD=0	BS=2	G0=19	G1=15	G2=6	DLID=az_RU	BODY=Јерусәлимдәки мәбәд | Һәвари Булус | Билирсиниз?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Малта Мјанма Нидерланд Норвеч Самоа Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар га газах гарифуна гуарани гырғыз дхолуо еве ермәни естон ефик зулу ибо иврит илок инҝилис исоко испан италјан каонде каталан кечуа (Боливија) кикамба киконго кикујју кимбунду кинјаруанда кирунди кореја коса латыш лингала лози лувале луганда малагаси малај мајја маҹар михе науатл (Шимали Пуебла) науатл (мәркәзи) нгабар нзема нјанека осетин папјаменто (Аруба) папјаменто (Күрасао) полјак португал румын рус санго сапотек (Истм) себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи татар тви тетела тив тигре ток-писин тотонак тсонга тумбука түрк умбунду фин франсыз хорват чех чибемба чилуба читонга читонга (Малави) чичева шона јапон јоруба јунан ҝүрҹү Һаити креолу һауса һилигајнон әрәб\nЈерусәлим мәбәдини бәрпа едәркән Һирод һансы чәтинликләрлә гаршылашмышды?\nСүлејман падшаһ Јерусәлим мәбәдини бир тәпә үзәриндә тикмишди. Онун әтрафында һамар һәјәт јаратмаг мәгсәдилә тәпәнин шәрг вә гәрб һиссәләриндә горујуҹу бәндләр һөрмүшдү. Һирод истәјирди ки, онун бәрпа едәҹәји мәбәд Сүлејманын мәбәдиндән даһа мөһтәшәм олсун. Бунун үчүн о, тикилинин моделини дәјишди.\nҺиродун мүһәндисләри мәбәдин шимал тәрәфиндәки һәјәти ҝенишләндирдиләр. Ҹәнуб тәрәфиндәки һәјәти дә 32 метр артырдылар. Буна мүвәффәг олмаг үчүн бир нечә даш анбар тикилди вә һүндүрлүјү 50 метр олан горујуҹу бәнд һөрүлдү.\nҺирод чалышырды ки, бу тәмир иши јәһудиләрин ибадәтинә вә гурбан тәгдим етмәләринә һеч бир манечилик төрәтмәсин. Јәһуди тарихчиси Иосифин сөзләринә ҝөрә, Һирод һәтта јәһуди каһинләринә бәнна вә дүлҝәр сәнәтини өјрәнмишди ки, мүгәддәс әразијә кәнар шәхсләр ајаг басмасын.\nЛајиһәнин баша чатмасыны ҝөрмәјә Һиродун өмрү јетмәди. Ерамызын 30-ҹу илиндә бәрпа ишләринин башламасындан артыг 46 ил кечмишди (Јәһја 2:20). Бу иши биринҹи әсрин орталарында Һиродун бөјүк оғлу II Агриппа баша чатдырды.\nНәјә ҝөрә Малта сакинләри һәвари Булусун гатил олдуғуну дүшүнүрдүләр?\nӘдаләт илаһәси (солда) әдаләтсизлик илаһәсини дөјүр\nОла билсин, Малта адасынын сакинләриндән бәзиләри јунан дини фәлсәфәсинә ујмушдулар. Малтада ҝәми гәзасына дүшәндән сонра Булусун башына ҝәләнләр «Һәвариләрин ишләри» китабында јазылыб. Аданын сакинләри гәзадан сағ чыханларын исинмәси үчүн тонгал галамышдылар. Һәвари бу тонгала бир дәстә чырпы атанда бир ҝүрзә онун әлиндән јапышды. Бу заман ададакылар дедиләр: «Шүбһәсиз, бу адам гатилдир. Дәниздән сағ-саламат чыхса да, Әдаләтин әлиндән ҹаныны гуртара билмәди» (Һәвариләрин ишләри 28:4).\nБу ајәдә «Әдаләт» кими тәрҹүмә олунан јунан сөзү дике, еһтимал ки, әдаләт мәфһумунун шәхсләндирилмиш образыны нәзәрдә тутур. Лакин јунан мифолоҝијасында Дике әдаләт илаһәсинин адыдыр. Дејиләнә ҝөрә, һәмин илаһә инсанлары мүшаһидә едиб ҝизли галан әдаләтсизликләри Зевс аллаһына чатдырырды ки, ҝүнаһкарлар ҹәзасыз галмасын. Бир мәнбәјә әсасән, јәгин, Малта сакинләри белә дүшүнүрдүләр: «Булус дәниздән ҹаныны гуртарса да, илаһә Дикенин әлиндән ҹаныны һеч ҹүр гуртара билмәди... Буна ҝөрә дә илаһә ҝүрзә ҝөндәрди». Булуса һеч бир хәтәр дәјмәдијини ҝөрән ҹамаат фикрини дәјишди.\nБилирсиниз? Октјабр—декабр 2015


Q=6	C=6	SS=2	LS=0	PS=2	DC=2	LC=0	SD=0	BS=1	G0=31	G1=22	G2=12	DLID=az_RU	BODY=Тамаһ вә Нәфс—Мүгәддәс Китабын Бахышы\nМҮГӘДДӘС КИТАБЫН БАХЫШЫ | ТАМАҺ ВӘ НӘФС\nТамаһ вә нәфс\nАиләнин дағылмасы, хәстәликләр, виҹдан әзабы. Нәфсинә тәслим олан инсан ахырда бу аҹылары јашајыр. Бәс нә едәк ки, нәфсин вә тамаһын гурбаны олмајаг?\nТамаһ вә нәфс нәдир?\nИнсаны јолдан чыхаран, пис әмәлләрә ширникдирән истәјә тамаһ, јахуд нәфс дејилир. Мәсәлән, мағазада алыш-вериш едәндә ҝөзүнүзә чох арзуладығыныз бир әшја саташыр. Ани олараг ағлыныздан белә бир фикир кечир: «Нә буну ҝөтүрәрдим, һеч кимин хәбәри дә олмазды». Амма бу дәм дахилдән бир сәс, јәни виҹданыныз сизә сәсләниб «олмаз!» дејир вә сиз бу ҝүнаһлы фикри бејниниздән говуб јолунуза давам едирсиниз. Бу һалда демәк олар ки, сиз тамаһа үстүн ҝәлдиниз.\nӘҝәр сиздә бу ҹүр нәфси истәкләр јаранырса, бу о демәк дејил ки, сиз пис инсансыныз. Мүгәддәс Китаба әсасән, һамы нәфси илә сынаныр (1 Коринфлиләрә 10:13). Әсас одур, бу истәкләр јарананда сиз неҹә давранырсыныз. Бәзи инсанлар бу нәфси истәкләри гәлбиндә бөјүдүр вә ҝеҹ-тез тамаһына тәслим олур. Бәзиләри исә бу истәјин ҝүнаһ олдуғуну баша дүшдүјү үчүн ону дәрһал боғур.\n«Һәр кәс өз нәфси илә товланыб алданараг сынаныр» (Јагуб 1:14).\nНәјә ҝөрә нәфси истәкләри дәрһал боғмаг лазымдыр?\nЈагуб 1:15 ајәсиндә инсаны ҝүнаһа апаран аддымлар мәҹази диллә тәсвир олунур. Орада јазылыб: «Нәфс бојлу галыб ҝүнаһ доғур». Неҹә ки, һамилә гадын ҝеҹ-тез бәтниндәки ушағы дүнјаја ҝәтирир, еләҹә дә нәфси истәкләри үрәјиндә бөјүдән инсан әввәл-ахыр бир хәта төрәдәҹәк. Буна ҝөрә дә ҝүнаһлы арзулары бешикдәҹә боғмалыјыг, онларын көләси јох, ағасы олмалыјыг.\nБејнимиз нәфси истәкләри ојатдығы кими, өлдүрмәјә дә гадирдир. Бу ишдә бејнимизә неҹә көмәк едә биләрик? Фикримизи башга шејләрә ҹәмләмәклә, мәсәлән, достларла бир јердә јығышмаг, үнсијјәт етмәк вә ја мүсбәт шејләр барәдә фикирләшмәклә (Филиппилиләрә 4:8). Тамаһа тәслим олмағын јашатдығы аҹыны, мәсәлән, мәнәви, физики јара алаҹағымызы вә Аллаһла мүнасибәтимизин корланаҹағыны тәсәввүр етмәк дә бизи ҝүнаһлы бәдәнин арзуларындан чәкиндирә биләр (Ганунун тәкрары 32:29). Бу ишдә дуанын да чох ҝүҹлү көмәји дәјә биләр. Пејғәмбәрләрдән бири демишди: «Даима дуа един ки, ҝүнаһа јол вермәјәсиниз» (Мәтта 26:41).\nНәфсин вә тамаһын гаршысында аҹиз олмамаг үчүн нә едә биләрик?\nТамаһын вә нәфсин тәһлүкәсини ҝөрмәли, онун садәлөвһ, нашы вә еһтијатсыз инсан үчүн тәлә олдуғуну гәбул етмәлијик (Јагуб 1:14). Инсаны әхлагсыз һәрәкәтләрә сөвг едән вә чох ағыр нәтиҹәләри олан нәфси истәкләрин тәһлүкәсини гәбул етмәк хүсусилә ваҹибдир (Мәсәлләр 7:22, 23).\nМәтта 5:29 ајәсиндә јазылыб: «Сағ ҝөзүн сәни ҝүнаһа сүрүкләјирсә, ону чыхарыб ат». Тәбии ки, бу мәсләһәт һәрфи мәна дашымыр! Бу сөзләрин мәнасы одур ки, әҝәр биз Аллаһы разы салмаг вә Онун вәд етдији әбәди һәјаты алмаг истәјириксә, бәдәнимизин үзвләриндә олан мејилләри, еләҹә дә нәфси истәкләри, мәҹази диллә десәк, өлдүрмәлијик (Колослулара 3:5). Биз тамаһа вә нәфсә гәти шәкилдә «јох!» демәлијик. Аллаһын мөмин бәндәләриндән бири дуасында демишди: «Гојма ҝөзүм пуч шејләрә бахсын» (Зәбур 119:37).\nСөзсүз ки, өзүнә һаким олмаг асан дејил. Чүнки Мүгәддәс Китабда јазылдығы кими ҹисим зәифдир (Мәтта 26:41). Бу сәбәбдән биз чох хәталар едирик. Амма биз үрәкдән пешман оланда вә төрәтдијимиз әмәли тәкрарламајанда мәрһәмәт вә шәфгәт саһиби олан Јеһова Аллаһ бизи бағышлајыр (Зәбур 103:8). Шүкүрләр олсун ки, Аллаһ бизә гаршы мәрһәмәтлидир!\n«Анҹаг сәһвләримизи ҝөрсәјдин, ким дајана биләрди, еј Јеһова?» (Зәбур 130:3).


Q=20	C=3	SS=0	LS=16	PS=0	DC=0	LC=0	SD=0	BS=6	G0=57	G1=43	G2=27	DLID=az_RU	BODY=May 1, 2018 - 1:23 PM Хәбәрин коду : 891598 Мәнбә : Аһлибејт Link:\nӘһли Бејт (әлејһимус-сәлам) - АБНА – Хәбәр Аҝентлији: Бу ҝеҹә - мај ајынын 1-и мәғриб азаны заманы (ҝүнәш батдыгдан сонра) һиҹри-гәмәри тәгвими илә Шабан ајынын 15-и - Мүбарәк "Нимеји-Шабан" бајрамы дахил олур. Бу чох мүбарәк бир ҝеҹәдир. Бу мөһтәшәм ҝеҹәдә Аллаһ Тәаланын јер үзәриндә Хәлифә вә Ҹанишини гәрар вердији Зәманә Саһиби, Һәзрәти Имам Һүсејнин пак нәслиндән олан 12-ҹи Имам Һәзрәт Меһдинин 1183 јашы тамам олур вә мүбарәк өмрүнүн 1184-ҹү илинә гәдәм гојурлар.\nИмам Ҹәфәр-Садиг(ә) атасы имам Мәһәммәд-Багирдән(ә) нәгл едир ки, о һәзрәтдән Нимеји -Шабан ҝеҹәсинин фәзиләти барәдә сорушулдугда,О Һәзрәт бујурду:\n“Бу ҝеҹә, Гәдр ҝеҹәсиндән сонра ән фәзиләтли ҝеҹәдир. Һәмин ҝеҹә Аллаһ-Таала бәхшиш гапысыны Өз бәндәләринин үзүнә ачар, онлары Өз кәрәм вә лүтфү илә бағышлајар. Бу ҝеҹә Аллаһа даһа да јахын олмағыныз үчүн чалышын. Бу елә бир ҝеҹәдир ки, Аллаһ-Таала Өз мүгәддәс затына анд ичмидир ки, ҝүнаһдан башга, һәр бир шеји Ондан диләјәнин әлини бош гајтармасын. Бу, елә бир ҝеҹәдир ки, Аллаһ-Таала “Гәдр ҝеҹәси”ни Пејғәмбәр (с) үчүн гәрар вердији кими, бу ҝеҹәни дә бизим үчүн гәрар вермишдир. Елә исә һәмин ҝеҹәни Аллаһа чохлу һәмд-сәна вә дуа един!”\nПејғәмбәр(с) бујурур: Бу ҝеҹә рузиләр бөлүшдүрүлүр, әҹәлләр јазылыр вә һәҹҹә ҝедәҹәк инсанлар тәјин олунур.\nМүбарәк Шәбан ајынын 15-ҹи ҝүнүнүн ҝеҹәсинин фәзиләтләриндән бири дә имам Заманын (ә.ҹ.) һәмин ҝеҹәнин сәһәри, һиҹри-гәмәри тарихи илә 255-ҹи илдә (милади-878) Самирра шәһәриндә дүнјаја ҝөз ачмасыдыр.\n“Мисбаһ” китабында Әбу Јәһјадан нәгл олунан бир һәдисдә мүбарәк Шәбан ајынын 15-и ҝеҹәсинин фәзиләти барәдә белә дејилир: “Имам Садигдән (ә): “Бу ҝеҹә һансы дуаны охусам, савабы даһа чох олар?” – дејә сорушдум. Һәзрәт белә бујурду: “Иша намазыны гылдыгдан сонра, ики рүкәт бу гајда илә намаз гыл; бининҹи рүкәтдә “Һәмд”дән сонра “Кафирун” сурәсини, икинҹи рүкәтдә исә “Һәмд”дән сонра “Ихлас” сурәсини оху. Саламлары вердикдән сонра 34 дәфә “Әллаһу-әкбәр”, 33 дәфә “Әлһәмду лиллаһ” вә 33 дәфә “Субһанәллаһ” де вә сонра (ашағда гејд едилмиш) бу дуаны оху.\nДуаны битирдикдән сонра сәҹдәјә ҝедәрәк, 20 дәфә “Ја Рәбби”, 7 дәфә “Ја Аллаһ”, 7 дәфә “Ла һәвлә вә ла гуввәтә илла биллаһ”, 10 дәфә “Машаәллаһ” вә 10 дәфә “Ла гуввәтә илла биллаһ” дедикдән сонар, Пејғәмбәр (с) вә Әһли-бејтинә (ә) салават ҝөндәриб һаҹәтини Аллаһдан истәјирсән\nГејд едилмиш намаздан сонра охунан дуа:\nЈа мән иләјһи мәлҹәул ибади фил муһиммат, вә иләјһи јәфзәул хәлгу фил мулиммат, ја алимәл ҹәһри вәл хәфијјат, (вә) ја мән ла тәхфа әләјһи хәватирул әвһам, вә тәсәрруфул хәтәрат, ја рәббәл хәлаиги вәл бәријјат, ја мән бијәдиһи мәләкутул әрәзинә вәс-сәмават, әнтәллаһу ла илаһә илла әнт, әмутту иләјкә била илаһи илла әнт, фәја ла илаһә илла әнт, иҹ`әлни фи һазиһил-ләјләти миммән нәзәртә иләјһи фәрәһимтәһ, вә сәми`тә дуаәһу фәәҹәбтәһ, вә әлимтәстигаләтәһу фәәгәлтәһу вә тәҹавәзтә ән салифи хәтиәтиһ, вә әзими ҹәрирәтиһ, фәгәдистәҹәрту бикә мин зунуби, вә ләҹә`ту иләјкә фи сәтри ујуби. Әллаһуммә фәҹуд әләјјә бикәрәмик, вәһтут хәтајаә биһилмикәлләзинәҹтәбәјтәһум литаәтик, вәхтәртәһум лиибадәтик, вә ҹәәлтәһум халисәтәкә вә сифвәтәк. Әллаһуммәҹ`әлни миммән сәәдә ҹәддуһ, вә тәвәфәрә минәл хәјрати һәззуһ, вәҹ`әлни миммән сәлимә фәнәимә вә фарә фәғәним, вәкфини әррә ма әсләфту вә`симни минәл издијади фи мә`сијәтик, вә һәббиб иләјјә таәтәк, вә ма југәррибуни минкә вә јузлифуни индәк, сәјјиди иләјкә јәлҹәул һариб, вә минкә јәлтәмисут-талиб, вә әла кәрәмикә јуәввилул мустәгилут-таиб, әддәбтә әбадәкә бит-тәкәрруми вә әнтә әкрәмул әкрәмин, вә әмәртә бил әфви ибадәк, вә әнтәл ғәфурур-рәһим. Әллаһуммә фәла тәһримни ма рәҹәвту мин кәрәмик, вә ла ту`јисни мин сабиғи ниәмик, вә ла тухәјјибни мин ҹәзили гисәмик, фи һазиһил-ләјләти ли әһли таәтик, вәҹ`әлни фи ҹуннәтин мин ширари бәријјәтик, рәбби ин ләм әкун мин әһли залик, фәәнтә әһлул кәрәми вәл әфви вәл мәғфирәһ, вә ҹуд әләјјә бима әнтә әһлуһ, ла бима әстәһиггуһ, фәгәд һәсунә зәнни бикә вә тәһәггәгә рәҹаи ләк, вә әлигәт нәфси бикәрәмик, фәәнтә әрһәмур-раһимин, вә әкрәмул әкрәмин. Әллаһуммә вәхсусни мин кәрәмикә биҹәзили гисәмик, вә әузу биәфвикә мин угубәтик, вәғфир лијәз-зәнбәлләзи јәһбису әләјјәл хулуг, вә јузәјјигу әләјјәр-ризг, һәтта әгумә бисалиһи ризак, вә ән`әмә биҹәзили әтаик, вә әс`әдә бисабиғи нә`маик, фәгәд лузту биһәрәмик, вә тәәррәзту ликәрәмикә вәстәәзту биәфвикә мин угубәтик, вә биһилмикә мин ғәзәбик, фәҹуд бима сәәлтук, вә әнил мәлтәмәсту минк, әс`әлукә бикә ла биәј`ин һувә ә`зәму минк.\nЕј бәндәләрин гәм-гүссәләр заманы пәнаһҝаһы! Һамы ағыр һадисәләрдә Онун дәрҝаһында аһ-налә едир. Еј ашкар вә ҝизли алим! Еј гәлбләрдән кечәнләрдән вә дүшүнҹәләрдә хатирәләрин јашанмасындан хәбәрдар олан! Еј мәхлугат вә јаранмшларын Рәбби! Еј јерләр вә ҝөјләрин һөкмранлығы әлиндә олан! Сәнсән Аллаһ! Сәндән башга һеч бир танры јохдур. “Ла илаһә илла әнтә” (Сәндән башга һеч бир танры јохдур) ибарәси илә Сәнә иман ҝәтирдим. Елә исә, еј Сәндән башга һеч бир танры олмајан, бу ҝеҹә мәни Сәнә нәзәр салыб мәрһәмәтини шамил етдијин, дуасыны ешидиб рәва гылдығын, пешманчылығыны билиб гәбул етдијин, кечмиш хәталарыны вә бөјүк ҝүнаһларыны бағышладығын кәсләрдән гәрар вер! Илаһи, ҝүнаһларымдан Сәнә пәнаһ ҝәтирмиш вә ејибләримин өртүлмәсиндә Сәнә сығынмышам! Илаһи, Өз кәрәм вә фәзлинлә мәнә еһсан ет, һелмин вә әфвинлә ҝүнаһларымы бағышла, бу ҝеҹә мәни ҝениш кәрамәтинә бүрү, мәни Өз итаәт вә пәрәстишинә сечдијин, халис вә хүсуси бәндәләриндән тәјин етдијин достларынын сырасына гат! Илаһи, мәни чалышганлыглар нәтиҹәсиндә сәадәтә јетән, јахшы ишләриндән фајдаланан, һәмчинин сағлам олдуглары вә ниҹат тапдыглары һалда немәтә гәрг олан кәсләрин сырасында јаз, кечмишдә јеринә јетирдијим шәр ишләрдә мәнә јетәрли ол, мәни Сәнә итаәтсизлијими чохалтмагдан сахла, итаәтини вә мәни Сәнә јахынлашдыран ибадәт вә әмәлләри мәнә севимли ет! Еј мәним мөвлам, гачанлар Сәнин дәрҝаһына сығыныр, истәјәнләр Сәнә јалварыр вә ҝүнаһларындан үз чевириб төвбә едәнләр Сәнин кәрамәтинә архаланырлар. Бәндәләрини кәрамәтинлә әдәбләндирдин вә Сән кәрамәтлиләрин ән кәрамәтлисисән! Бәндәләрини әфв вә ҝүзәштә әмр етдин вә Сән бағышлајан вә меһрибансан! Илаһи, мәни кәрамәтинә үмид етдикләримдән мәһрум вә ҝениш немәтләриндән наүмид етмә, бу ҝеҹә Сәнә итаәт едәнләр үчүн јаздығын бөјүк гисмәтләрдән бәһрәсиз гојма вә мәни јаратдыгларынын шәрләриндән Өз пәнаһында гору! Еј мәним Рәббим, әҝәр мәним буна ләјагәтим олмаса да, Сән кәрәм, әфв вә мәғфирәт саһибисән! Мәнә лајиг олан тәрздә јох, Сәнин мәгамына лајиг олдуғу кими, мәни бағышла. Чүнки мән Сәнә гаршы јахшы ҝүмандајам, Сәнә үмидим һәгигәтдир вә ҹаным кәрәминә бағлыдыр. Сән меһрибанларын ән меһрибаны вә кәрамәтлиләрин ән кәрамәтлисисән! Илаһи, кәрәминлә бөјүк гисмәтләрини мәнә шамил ет! Мән Сәнин әзабындан әфвинә сығынырам. Мәним әхлагымы һәбс едән вә рузими азалдан ҝүнаһымы бағышла ки, Сәнин разылығына ујғун ишләрлә мәшғул олум, фираван һәдијјәләринә гәрг олум вә ҝениш немәтләринлә сәадәтә чатым. Һәгигәтән, мән Сәнин мүгәддәс затына сығынмыш, кәрәминә үз тутмуш, әзабындан әфвинә вә гәзәбиндән сәбринә пәнаһ ҝәтирмишәм. Елә исә, Сәндән истәдикләрими мәнә әта ет вә Сәндән диләдикләрими мәнә чатдыр. Сәнә Өзүнү анд верирәм, чүнки һеч бир шеј Сәндән бөјүк дејил!\nБу ҝеҹә охунмасы төвсијјә олунан әмәлләрдән бири дә Пејғәмбәрин бу мүбарәк ҝеҹәдә охудуғу дуадыр:\nДуанын охунушу: Әллаһуммәгсим ләна мин хәшјәтикә ма јәһулу бәјнәна вә бәјнә мә`сијәтик, вә мин таәтикә ма тубәллиғуна биһи ризванәк, вә минәл јәгини ма јәһуну әләјна биһи мусибәтуд-дунја. Әллаһуммә әмти`на биәсмаина вә әбсарина вә гуввәтина ма әһјәјтәна, вәҹ`әлһул варисә минна, вәҹ`әл сарәна әла мән зәләмәна, вәнсурна әла мән адана, вә ла тәҹ`әл мусибәтәна фи динина, вә ла тәҹ`әлид-дунја әкбәрә һәммина, вә ла мәбләғә илмина, вә ла тусәллит әләјна мән ла јәрһәмна, бирәһмәтикә ја әрһәмәр-раһимин.\nДуанын тәрҹүмәси: Илаһи, бизә бизимлә Сәнә итаәтсизлик арасында фасилә јарадаҹаг гәдәр горхуну (хоф мәгамыны), бизи Сәнин разылығына чатдыраҹаг гәдәр итаәтини вә дүнјанын мүсибәтләрини бизә асанлашдыраҹаг гәдәр јәгин нәсиб ет! Илаһи, бизи јашадығымыз вахта гәдәр гулагларымыз, ҝөзләримиз вә гүввәтимизлә фајдаландыр, ону бизим варисимизә вер, ганымызы бизә зүлм едәнләрин бојнуна ат, бизә бизимлә дүшмәнчилик едәнләрә гаршы јардым ет, мүсибәтимизи динимиздә, дүнјаны ән бөјүк кәдәримиз вә елмимизин сон һәдди гәрар вермә, бизә рәһмәт етмәјәнләри бизә һаким етмә! Сәнә анд веририк Өз рәһмәтини, еј рәһмлиләрин ән рәһмлиси!\nБу дуанын камил бир дуа олдуғу вә диҝәр ҝүнләрдә дә охунмасы төвсијә олунур.Бәзи мәнбәләрдә гејд олунур ки,Пејғәмбәр(ә) бу дуаны һәр ҝеҹә охујармыш.\nБу ҝеҹәнин диҝәр хүсуси әмәлләри:\nШәбан ајынын он бешинҹи ҝеҹәсинин бир нечә әмәли вардыр. Биз онларын бәзисини сизин нәзәринизә чатдырырыг:\n1. Гүсл етмәк. Бу ҝеҹә гүсл етмәк ҝүнаһларын јүнҝүлләшмәсинә сәбәб олар.\n2. Бу ҝеҹәни намаз гылмагла, дуа вә истиғфар етмәклә әһја сахламаг.\n3. Имам Һүсејн (ә)-ын зијарәти:\nБу ҝеҹәнин әмәлләринин ичиндә ән фәзиләтли әмәл, Имам Һүсејнин(ә) зијарәтидир. Бу әмәл ҝүнаһларын бағышланмасына сәбәб олар.\nО Һәзрәти(ә) зијарәт етмәк үчүн дама чыхыб, сағ вә сол тәрәфә бахдыгдан сонра, башы ҝөјә тәрәф тутуб бу кәлмәләрлә о Һәзрәти(ә) зијарәт етмәк лазымдыр:\n«Әссәламу әләјкә јә Әба Әбдиллаһ. Әссәламу әләјкә вә рәһмәтуллаһи вә бәрәкатуһ».\nҺарада олмағындан асылы олмајараг, һәр ким бу гајда илә Һз.Имам Һүсејни(ә) зијарәт етсә, онун үчүн Һәҹҹ вә үмрәнин савабы јазылар.\n4. Завал вахты охунан салаваты охумаг.\n5. Кумејл дуасыны охумаг.\n6. Ашағыдакы зикрләрин һәр бирини јүз дәфә демәк:\n«Субһәнәллаһ», «Әлһәмдулилләһ», «Әллаһу әкбәр», «Лә иләһә илләллаһ».\n7. Ҹәфәр Тәјјарын намазыны гылмаг.\nҸәнаб Ҹәфәр Тәјјарын(ә) намазы чох фәзиләтли намазлардан биридир. Бу намаз ҝүнаһларын (мүһарибә вә ҹиһаддан фәрарилик кими) бағышланмасы вә мүһүм бир һаҹәтин јеринә јетмәси үчүн гылынар. Бу намазы Пејғәмбәр(с) Ҹәфәр Тәјјара(ә) өјрәтмишдир.\n«Ҹәфәр Тәјјар» намазынын гылынма гајдасы:\nБу намаз 4 рәкәтдир (2 дәнә 2 рәкәт), онун 1-ҹи рәкәтиндә Һәмддән сонра «Зәлзәлә» сурәси, 2-ҹи рәкәтиндә Һәмддән сонра «Адијат» сурәси, 3-ҹи рәкәтиндә Һәмддән сонра «Нәср» сурәси, 4-ҹү рәкәтиндә исә Һәмддән сонра «Ихлас» сурәси дејилир. Һәмчинин, ашағыдакы зикр (тәсбиһати-әрбәә) 15 дәфә һәр рәкәтин гираәтиндән сонра, 10 дәфә рукуда, 10 дәфә рукудан сонра, 10 дәфә 1-ҹи сәҹдәдә, 10 дәфә 1-ҹи сәҹдәдән сонра, 10 дәфә 2-ҹи сәҹдәдә, 10 дәфә 2-ҹи сәҹдәдән сонра дејилмәлидир (Бу тәсбиһат ҹәми 300 дәфәдир вә һәр 4 рәкәтдә дејилмәлидир). Бу намазын ҹүмә ҝүнүндә гылынмасынын чох фәзиләтли олмасы нәгл олунмушдур.\nГејд: Шәбан ајынын 15-ҹи ҝеҹәсиндә гејд олунанлардан әлавә бир сыра дуалар да вардыр. Даһа ҝениш мәлумат үчүн «Мәфатиһул-Ҹинан» китабына мүраҹиәт едә биләрсиниз.\nШәбан ајынын он бешинҹи ҝүнү\nБу ҝүн он икинҹи имамын, мөвламыз Һәзрәт Һөҹҹәт Саһибәз-Заманын(ә.ф) мөвлуд ҝүнүдүр.\nО Һәзрәти(ә.ф) истәнилән мәкан вә заманда зијарәт етмәк, зүһуру үчүн дуа етмәк мүстәһәбдир. О Һәзрәти(ә.ф) Самирра шәһәриндә, сәрдабәдә зијарәт етмәк тәкид олунмуш мүстәһәб әмәлләрдәндир.\nМәнбә Шејх Аббас Гуми(Мәфатиһул-Ҹинан)\nАзәрбайҹан Республикасында Һиркани мешәләриндә йанғын давам едир\nИслам Ингилабындан сонра Иранын мүдафиә гүдрәти ҝүнү-ҝүндән артыб\nAvqust 22, 2019 - 1:48 PM\nАБШ Ирагын халг сәфәрбәр гүввәләринин базаларына һүҹумда мәсулиййәт дашыйыр\nAvqust 22, 2019 - 12:29 PM\nЗәриф: Авропалылар һәлә дә нүвә анлашмасы өһдәликләринә әмәл етмәйибләр\nAvqust 22, 2019 - 12:25 PM\nШәмхани: Иран Американын тәзйигләринә тәслим олмайаҹаг\nАмерика вә Инҝилтәрәнин Фарс Көрфәзиндә иштиракларыны гәбул етмәйәҹәйик\nНаблусда беш фәләстинли йараланыб\nAvqust 21, 2019 - 5:38 PM\nКәшмир нәзарәт хәттиндә алты һинд сәрһәдчиси өлдүрүлүб\nАБШ конгресинин ики мүсәлман үзвү сионист режимин һәрәкәтинә реаксийа вериб\nПомпео йенә ҝүнаһы Иранын бойнуна атды\nAvqust 21, 2019 - 5:15 PM\nРусийанын 6 тонлуг йени ПУА-нын тәгдиматы олуб\nАвропа вә Инҝилтәрә брекситин ағыр йүкү алтында\nИталийа һөкумәти сүгут едиб\nAvqust 21, 2019 - 4:51 PM\nИнгилаб Рәһбәри: Дүшмән һеч бир гәләт едә билмәз\nAvqust 21, 2019 - 4:40 PM\nИнгилаб Рәһбәри офиси вебсайтынын франсыз, рус вә испан версийаларынын тәгдиматы олуб\nAvqust 19, 2019 - 2:48 PM\nМусәви: Иран-Авропа нүвә анлашмасы мүзакирәләри нәтиҹә вермәйибдир\nAvqust 19, 2019 - 2:44 PM\nФрансада еколоҝийа фәаллары нүвә туллантыларынын вәзиййәтинә етираз едибләр\nAvqust 19, 2019 - 12:19 PM\nТрампын мигрант ушаглары мәһрум етмәйә чалышмасы ифша олунуб\nМосква Асийа вә йа Авропада АБШ ракетләринин йерләшдирилмәсинә гәтиййәтли ҹаваба тәкид едиб\nАБШ полиси 13 аксийачыны һәбс едиб\nAvqust 19, 2019 - 12:10 PM\nИШИД Кабил террор партлайышынын мәсулиййәтини үзәринә ҝөтүрүб\nФинландийанын Фарс Көрфәзи барәдәки лайиһәси Иранын лайиһәсинә бәнзәйир\nИранын "Адриан Дәрйа" танкеринин һәрәкәти тәсдиг олунуб\nAvqust 19, 2019 - 11:59 AM\nҜенерал Һатәми: Иран Ирагын тәһлүкәсизлийини өз тәһлүкәсизлийи билир\nРеҝион өлкәләри Фарс Көрфәзинин тәһлүкәсизлйини тәмин етмәйә гадирдирләр\nИранын Әфганыстандакы сәфирлийи Кабил партлайышыны писләйиб\nAvqust 19, 2019 - 11:57 AM\nСәрһәд тәһлүкәсизлийи саһәсиндә Иран-Ираг һәмкарлыглары ҝенишләнир\nAvqust 18, 2019 - 3:43 PM\nФрансада анти-капитализм һәрәкатынын 40-ҹы етираз аксийасы\nAvqust 18, 2019 - 3:25 PM\nҮмуми фикри йайындырмаг- сионист режимин Гәззә золағына һүҹумда мәгсәди\nAvqust 18, 2019 - 2:33 PM\nСионист режим гырыҹылары Гәззәни бомбалайыблар\nЧин космоса илк тиҹарәт ракети бурахыб\nAvqust 18, 2019 - 2:28 PM\nИнҝилтәрә һөкумәтинин ҝизли сәнәди ифша олунуб\nAvqust 18, 2019 - 1:05 PM\nТрампын тwитт-и Портленддә екстремистләрин тоггушмасы амили олуб\nAvqust 18, 2019 - 12:49 PM\nПелоси сионист режимин ики конгресменә гаршы һәрәкәтини тәнгид едиб\nАлманийа Трампын бейнәлхалг сийасәтинин фәсадлары барәдә хәбәрдарлыг едиб\nИранда йени суперкомпүтер дүзәлдилир\nТеһран Токио илә мәшвәрәтләрин давам етмәсини алгышлайыр\nAvqust 18, 2019 - 12:18 PM\nАБШ вә Авропа; дүнйада наркомаддәләрин артмасы амилләри\nЛариҹани: Инҝилтәрә Иранын гүдрәти гаршысында ҝери чәкилмәйә мәҹбур олду\nҜенерал-майор Багери: Иран санксийаны гүдрәтә доғру һәрәкәт үчүн бир фүрсәтә чевирди\nAvqust 18, 2019 - 12:14 PM\nКәшмирлиләр Һиндистан һөкумәтинә гаршы аксийа кечирибләр\nAvqust 17, 2019 - 1:54 PM\nГардиан: Грис-1-ин азад едилмәси Инҝилтәрәнин көврәклийинин нишанәсидир\nAvqust 17, 2019 - 1:48 PM\nЛавров: Америка бүтүн ракет мүаһидәләрини мәһв етмәк истәйир\nСеул: Пхенйан ики ракет сынағы кечириб\nAvqust 17, 2019 - 1:31 PM\nШейх Зәкзаки Јени-Деһлини тәрк едиб\nБу ҝүн, азадәләрин Ислами Ирана гайыдышларынын илдөнүмү ҝүнүдүр\nAvqust 17, 2019 - 1:22 PM\nЗәриф: Американын игтисади терроризми иранлы хәстәләрин һәйатына тәсир ҝөстәриб


Q=16	C=8	SS=0	LS=5	PS=11	DC=0	LC=0	SD=0	BS=1	G0=22	G1=17	G2=8	DLID=az_RU	BODY=Биз неҹә јаранмышыг? «Јарадылыш» китабы бу барәдә нә дејир?\nҮЗ ГАБЫҒЫНДАКЫ МӨВЗУ Нәјә ҝөрә Аллаһын Кәламы илә марагланмаға дәјәр?\nҮЗ ГАБЫҒЫНДАКЫ МӨВЗУ Биз неҹә јаранмышыг?\nҮЗ ГАБЫҒЫНДАКЫ МӨВЗУ Бәшәријјәтин азад олунмасы үчүн Аллаһын тәдбири\nҮЗ ГАБЫҒЫНДАКЫ МӨВЗУ «Биз Мәсиһи тапмышыг»\nҮЗ ГАБЫҒЫНДАКЫ МӨВЗУ Бүтүн милләтләр үчүн хош хәбәр\nБошанма һәјатын сону дејил\nDRAW CLOSE TO GOD Јеһова сизи үрәкдән бағышлады\nМҮГӘДДӘС КИТАБ ҺӘЈАТЛАРЫ ДӘЈИШИР «Инсанлар мәнә нифрәт едирди»\nРәнҝләрин сизә тәсири\nСиз нәјә ҝөрә гапы-гапы тәблиғ едирсиниз?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Боливија) кикујју кинјаруанда кирунди кореја коса малагаси маҹар нзема полјак португал румын рус себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб\nҜөзәтчи гүлләси | октјабр 2013\nҮЗ ГАБЫҒЫНДА | АЛЛАҺЫН КӘЛАМЫ НӘДӘН БӘҺС ЕДИР?\nБиз неҹә јаранмышыг?\n«Јарадылыш» Мүгәддәс Јазыларын илк китабыдыр вә бурада Каинатын башланғыҹындан бәһс олунур. Орада дејилир: «Башланғыҹда Аллаһ ҝөјләри вә јери јаратды» (Јарадылыш 1:1). Биткиләри вә һејванлары јарадандан сонра Улу Танры илк инсанлар олан Адәмлә Һәвваны јаратды. Һејванлардан тамамилә фәргли олараг, онлар һәм Аллаһын хүсусијјәтләрини әкс етдирә билирдиләр, һәм дә ирадә азадлыглары вар иди. Беләҹә, онлар етдији һәр бир һәрәкәтин мәсулијјәтини дашыјырдылар. Аллаһ истәјирди ки, бүтүн инсанлар әмин-аманлыг ичиндә әбәдијјән јашасын. Әҝәр онлар Јараданын әмрләринә риајәт етсәјдиләр, онда бәшәријјәтлә бағлы Аллаһын нијјәтинин һәјата кечмәсиндә онларын да пајы олаҹагды.\nЛакин Аллаһын мәләкләриндән бири өз егоист мәгсәдләрини һәјата кечирмәк үчүн инсанлардан истифадә етди. О, «Дүшмән» мәнасыны верән Шејтан адыны алды. Шејтан илан васитәсилә Һәвваны алдадараг деди ки, Аллаһын рәһбәрлији олмадан даһа јахшы јашаја биләр. Адәм вә Һәвва онун сөзләринә ујараг Јараданлары илә мүнасибәтләрини корладылар. Јанлыш сечимләри уҹбатындан илк валидејнләримиз әбәди һәјаты итирдиләр вә бүтүн инсанлара ҝүнаһы, гејри-камиллији вә һеч ҹүр ҹанымызы гуртара билмәдијимиз өлүмү өтүрдүләр.\nАмма Күлли-Ихтијар Аллаһ дәрһал һәрәкәтә кечди. О, Адәмин нәслинә әбәди һәјаты газанмасы үчүн бир шанс верди. Аллаһ Шејтанын, Адәм вә Һәвванын төрәтдији бүтүн зүлм вә ситәмләри арадан галдыраҹаг бир «өвлад»ын олаҹағыны габагҹадан билдирмишди (Јарадылыш 3:15). Бу «өвлад»ын ким олаҹағыны заман ҝөстәрәҹәкди.\n«Өвлад» ҝәләнә гәдәр Шејтан дурмадан Аллаһын бу хош нијјәтинә мане олмаға чалышырды. Ҝүнаһ вә пислик ишыг сүрәти илә дүнјаја јајылды. Худавәнд Рәбб дашгын васитәсилә бүтүн писләри мәһв етмәк гәрарына ҝәлди. Аллаһ салеһ бәндәси Нуһа өзүнүн вә аиләсинин, һәмчинин һејванларын хилас олмасы үчүн гуту формасында бөјүк ҝәми тикмәји бујурду.\nДашгындан дүз бир ил сонра Нуһ пејғәмбәр вә аиләси ҝәмидән писликдән тәмизләнмиш јер үзүнә чыхдылар. Анҹаг «өвлад» һәлә дә ҝәлмәмишди.\nЈарадылыш 1-дән 11-дәк фәсилләринә, Јәһуда 6, 14, 15 вә Вәһј 12:9 ајәләринә әсасланыб.\nоктјабр 2013 | Аллаһын Кәламы нәдән бәһс едир?\nҜӨЗӘТЧИ ГҮЛЛӘСИ октјабр 2013 | Аллаһын Кәламы нәдән бәһс едир?


Q=6	C=0	SS=0	LS=6	PS=0	DC=0	LC=0	SD=0	BS=1	G0=21	G1=19	G2=14	DLID=az_RU	BODY=Nur-az.com - “МҮНАФИГУН” (МҮНАФИГЛӘР) АЈӘСИ\n20 Ауғустос 2017\n“МҮНАФИГУН” (МҮНАФИГЛӘР) АЈӘСИ\nБиз өвладларымызы Әли ибн Әби Талибин (с) мәһәббәти илә таныјырыг.\n“Мәһәммәд” (с) сурәсинин 30-ҹу ајәсиндә бујурулур:\n“Әҝәр Биз истәсәјдик, онлары (мүнафигләри) мүтләг сәнә ҝөстәрәрдик, сән дә онлары мүтләг таныјардын. Сән онсуз да онлары данышыг тәрзләриндән таныјаҹагсан!”\nБу ајәдә исә дүшмәнчилијә ишарә олунур. Аллаһ-таала мүнафигләр вә онларын нишанәләри һагда сөз ачараг бујурур: “Әҝәр Биз истәсәк, онлары сәнә ҝөстәрәр, һәтта онларын чөһрәләринә әламәт вә нишанә гојарыг. Бунунла да бир бахышла онлары таныјарсан.” Сонра әлавә едәрәк бујурур: “Сән онсуз да онлары данышыг тәрзләриндән таныјаҹагсан!” Чүнки һәр вахт ҹиһад вә мүһарибәдән сөз дүшәндә, онлар бу ишдән бојун гачырмаға вә ҹамааты руһдан салмаға ҹәһд ҝөстәрәҹәк, јахшы вә пак инсанлардан сөз дүшдүкдә исә онлары ләкәләмәјә чалышаҹаглар.\nƏбу Сәид Худридән нәгл олунан мәшһур бир һәдисдә “Онсуз да онлары данышыг тәрзләриндән таныјаҹагсан” ҹүмләсинин тәфсири илә бағлы белә дејилир: “Онлар Әли ибн Әби Талибә олан кин-күдурәт вә әдавәтләри илә танынарлар.”\nҺаким Һәскани “Шәваһидут-тәнзил” китабында бу һәдиси үч сәнәдлә, Сүјути исә “Әд-дуррул-мәнсур” тәфсириндә Ибн Мәрдәвејһ вә Ибн Әсакирдән (онлар да Әбу Сәид Худридән) нәгл етмишләр. (“Шәваһидут-тәнзил”, 2-ҹи ҹилд, сәһ. 178, һәдис: 883-885; “Әд-дуррул-мәнсур”, 6-ҹы ҹилд, сәһ. 66.)\nСүјути Ибн Аббасдан башга бир рәвајәт нәгл едир: “Биз Пејғәмбәри-әкрәмин (с) дөврүндә мүнафигләри јалныз Әли ибн Әби Талибә (ә) кин-күдурәт вә әдавәтләри илә таныјырдыг!” (“Шәваһидут-тәнзил”, 2-ҹи ҹилд, сәһ. 178, һәдис: 883-885; “Әд-дуррул-мәнсур”, 6-ҹы ҹилд, сәһ. 66.)\nБу һәдиси нәгл едән равиләр вә китаблар јухарыдакыларла битмир. Ону Ҹабир ибн Абдуллаһ Әнсари вә Әбузәр Гифари дә нәгл етмишдир.\nİбн Әбдүл-Бир “Истијаб” китабында Ҹабир ибн Абдуллаһ Әнсаридән, Муһиббуддин Тәбәри исә “Әр-ријазун-нузрә” китабында Әбузәр Гифаридән белә нәгл етмишдир: “Биз Пејғәмбәри-әкрәмин (с) дөврүндә мүнафигләри анҹаг үч јолла таныјырдыг: Аллаһы вә Пејғәмбәри (с) тәкзиб етдикдә, намаздан (ҹамаат намазындан) бојун гачырдыгда вә Әли ибн Әби Талибә (ә) әдавәт бәсләдикдә.” (“Истијаб”, 2-ҹи ҹилд, сәһ. 464 вә “Әр-ријазун-нәзрә”, сәһ. 214.)\nӘһли-сүннәнин биринҹи дәрәҹәли мәнбәләриндән сајылан Термизинин “Сәһиһ” китабында да бу һәдис ики сәнәдлә Әбу Сәид Хидри вә Үммү Сәләмәдән нәгл олунмушдур. (Үммү Сәләмәнин һәдисинин јухарыдакы һәдислә азаҹыг фәрги вар.) (“Сәһиһи-Термизи”, 5-ҹи ҹилд, сәһ. 635, һәдис: 3717.)\nİбн Әсакир “Тарихуд-Дәмәшг” китабында Әбу Сәид Худридән, Ҹабир ибн Абдуллаһ Әнсаридән, Ибадәт ибн Самитдән вә Мәһбуб ибн Әбиз-Зәнаддан бу мәзмунда вә буна охшар бир нечә һәдис нәгл етмишдир. (“Тәлхису тарихид-Дәмәшг”, 17-ҹи ҹилд, сәһ. 370-371, “Дарул-фикр” чапы.)\nИбадәт ибн Самитин рәвајәтиндә белә дејилир: “Биз өвладларымызы Әли ибн Әби Талибин (с) мәһәббәти илә таныјырыг. Кимин Әли ибн Әби Талиби (ә) севмәдијини ҝөрсәк, билирик ки, биздән дејил!”\nМәһбуб ибн Әбиз-Зәнадын һәдисиндә әнсарын дили илә дејилир: “Нә вахт бир кәс Әли ибн Әби Талибә (ә) гаршы кин-күдурәт вә әдавәт ҝөстәрсәјди, баша дүшүрдүк ки, о, өз атасынын оғлу дејил!” (“Тәлхису тарихид-Дәмәшг”, 17-ҹи ҹилд, сәһ. 370-371, “Дарул-фикр” чапы.)\nБу мәзмунда рәвајәтләр чохдур вә бәһсимизи Пејғәмбәри-әкрәмин (с) бујурдуғу бир һәдислә сона јетиририк. Пејғәмбәри-әкрәм “Хејбәр” ҝүнү имам Әли (ә) һаггында ҝениш сөһбәти әснасында белә бујурмушдур:\n“Еј ҹамаат! Өвладларынызы Әли мәһәббәти илә сынагдан кечирин. Һәгигәтән, Әли (һеч кими) азғынлыға дәвәт етмәз вә һидајәтдән узаглашдырмаз. Ону севән сиздәндир, она кин-күдурәт вә әдавәт бәсләјән исә сиздән дејил!”\nБу рәвајәтләри диггәтлә арашдырдыгда, елә бир шәхсијјәтлә үзләширик ки, она ешг вә мәһәббәт иман, онунла әдавәт күфр вә мүнафиглик нишанәсидир. Бу рәвајәтләр имам Әлинин (ә) тәрәфдарларына ағыр ишкәнҹәләр верән, дүшмәнләрини исә вәзифә күрсүсүндә әјләшдирән “әмәвиләр” кими азғын сүлаләни өтүб-кечмиш, һәмин дөврүн инсанларынын дилиндә доланмышдыр. Һәтта үмуми мәҹлисләрдә о һәзрәти сөјмәк вә ләнәтләмәк вәзифәјә чатмаг үчүн бир васитә сајылырды. Доғрудан да, дүнјанын шәргини гәрбини бүрүјән, тарих, тәфсир вә һәдис китабларында тез-тез хатырланан фәзиләтләрин инадкар дүшмәнләрин нәзарәтиндән јајыныб, бу ҝүн бизим әлимизә чатмасы тәәҹҹүблүдүр. Бу бүтүн әсрләрдә һагг нурунун горунмасынын Әли ибн Әби Талибин (ә) имамәт вә хилафәтинин бүтүн нәсилләрә чатдырылмасынын јалныз илаһи јардымларла мүмкүн олдуғуну ҝөстәрир!


Q=16	C=5	SS=0	LS=11	PS=0	DC=0	LC=0	SD=0	BS=3	G0=14	G1=10	G2=5	DLID=az_RU	BODY=Адәт-әнәнә — AQRA Elmin İnkişafına Dətsək İctimai Birliyi\nАзәрбайҹан гадыны ләйагәт таҹыдыр\n16 декабря, 2013 Адәт-әнәнә, Азәрбајҹан\nБахыш сайы: 701\nАИЛӘ!!! Мүгәддәслийи өлчүйә ҝәлмәйән бир амил. Дөрд һәрфдән ибарәт олан бу кәлмәдә нә гәдәр үлвиййәт, нә гәдәр гүдсиййәт вар. Аилә иҹтимаиййәтин тәмәл дашыдыр. Аилә гурмаг! Бу, йеткинлик йашына чатан һәр бир инсанын әсас вәзифәсидир, ейни заманда Аллаһын гойдуғу йол вә Пейғәмбәрин буйурдуғу ваҹиб әмәлләрдән биридир. Мәһз гурмаг. Јәни зәррәни-зәррә үстүнә, гәтрәни-гәтрә үстүнә йығмагла аилә адлы бир сарай уҹалтмаг. Елә бир […]\nДилимизин сафлығыны горуйаг!\n7 декабря, 2013 Адәт-әнәнә, Азәрбајҹан\nБахыш сайы: 679\nДил Дөвләтин әсас рәмзләриндән биридир вә биринҹисидир! Өз дилиндә саф данышмағы баҹармайан инсан нәғмә охуйа билмәйән бүлбүл кимидир. Агилләр дилин доғмалығы барәдә елә ҝөзәл фикирләр, һикмәтләр сөйләйибләр ки, о кәламларын һәр бири инсанын гәлбини диггәтә ҝәтирир, ону өз елинә, өз дилинә даһа сых телләрлә бағлайыр. Дейирләр: “Бир халгы мәһв етмәк истәсән, онун дилини әлиндән ал!” Улу Өндәримиз Һейдәр Әлийевин тез-тез […]\nМәһәббәт йохса, мәрһәмәт\n28 мая, 2013 Адәт-әнәнә, Азәрбајҹан\nБахыш сайы: 656\nИки садә сөз… Садә олдуғу гәдәр дә мүрәккәб бир сөз. Чохуна ади ҝөрүнән бу кәлмәләр аилә адлы мөһкәм зәнҹирин һалгаларыдыр. Бу һалгаларын арасында ҝүзәшт, мүлайимлик, гайғы, үлфәт, сәдагәт даһа нәләри, нәләри бирләшдирән гейри-ади ҹазибә гүввәси вар… Мәһәббәт үзәриндә гурулан аиләнин тәмәлиндә мәрһәмәт, инам, етибар, сәмимиййәт олмазса, белә тәмәл үзәриндә уҹалан аилә сарайы узунөмүрлү олмаз. Чох тәәссүфләр олсун ки, мүасир дөврүмүздә […]\nБахыш сайы: 684\n“Өвладларынызын сизинлә йахшы давранмалары үчүн, сиз валидейнләринизлә йахшы давранын.” (Һәзрәт Әли (ә) –ын кәламларындан. Аналар! Бәшәриййәтә лайла чалан аналар! Нә илә гайтармаг олар сизин һаггынызы? Неҹә чыхмаг олар ана әзиййәтинин борҹундан? Неҹә гайтармаг олар ана нәвазишләринин әвәзини? Һәзрәти Пейғәмбәримиз буйуруб:”Ҹәннәт аналарын айаглары алтындадыр!” Бу мисалы һәрә бир ҹүр баша дүшүр. Кими дейир ки, ананын айағы дәйән йер ҹәннәтдир. Кими […]


Q=12	C=6	SS=6	LS=6	PS=6	DC=0	LC=0	SD=0	BS=0	G0=12	G1=9	G2=8	DLID=az_RU	BODY=Нә вахт өләҹәјимиз әввәлҹәдән мүәјјәнләшдирилиб? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) абхаз албан алман амһара африкаанс болгар га гырғыз еве ермәни естон зулу иврит илок инҝилис испан италјан каонде кинјаруанда кирунди кореја коса латыш лингала малагаси малајалам маҹар ндау осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар тви телугу тсва тсонга тумбука түрк түркмән фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон һинд әрәб\nЈох, нә вахт өләҹәјимиз әввәлҹәдән мүәјјәнләшдирилмәјиб. Мүгәддәс Китабда ајдын ҝөстәрилир ки, Аллаһ инсанын талејини јазмыр вә инсан чох вахт тәсадүфән баш верән һадисә нәтиҹәсиндә өлүр (Ваиз 9:11).\nБәс Мүгәддәс Китабда «өлмәјин өз вахты» олдуғу дејилмир?\nДүздүр, Ваиз 3:2 ајәсиндә дејилир ки, «доғулмағын өз вахты вар, өлмәјин өз вахты. Әкмәјин өз вахты, көкүндән чыхартмағын өз вахты» вар. Лакин бу ајәнин контекстинә нәзәр салдыгда ҝөрмәк олур ки, бурада инсан һәјатынын ади ҝедишатындан бәһс едилир (Ваиз 3:1—8). Неҹә ки Аллаһ әкинчини һансыса вахтда нә исә әкмәјә мәҹбур етмир, еләҹә дә бизим өлүм вахтымызы мүәјјән етмәјиб. Бу ајәләрин мәғзи ондадыр ки, инсанын башы Јараданындан узаглашаҹаг гәдәр ҝүндәлик ишләрә гарышмамалыдыр (Ваиз 3:11; 12:1, 13).\nӨмрүмүзү узада биләрик\nҺәјатын кешмәкешли олмасына бахмајараг, ағыллы гәрарлар вермәклә әксәр һалларда өмрүмүзү узатмаг мүмкүндүр. Мүгәддәс Китабда јазылыб: «Һикмәтли адамын тәлими һәјат гајнағыдыр, инсаны өлүм тәләсинә дүшмәкдән ҝери гајтарыр» (Сүлејманын мәсәлләри 13:14). Муса пејғәмбәр исраиллиләрә демишди ки, Аллаһын әмрләринә әмәл етсәләр, өмүрләри узун олаҹаг (Ганунун тәкрары 6:2). Пис вә ја ағылсыз һәрәкәт етсәк, өзүмүз өз әлимизлә өмрүмүзү гысалтмыш олаҹағыг (Ваиз 7:17, Китабы Мукаддес).\nНә гәдәр ағыллы вә еһтијатлы олсаг да, өлүмдән гачмаг мүмкүн дејил (Ромалылара 5:12). Амма әбәдијјән белә олмајаҹаг, чүнки Мүгәддәс Китаба әсасән, тезликлә өлүм јох едиләҹәк (Вәһј 21:4).


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=5	G2=2	DLID=az_RU	BODY=4400-дән чох азәрбајҹанлы Алманија вәтәндашлығы алыб\nYanvar 8, 2018 - 7:47 PM Хәбәрин коду : 876380 Мәнбә : Дејерлер Link:\nМәлумата ҝөрә, Алманија вәтәндашлығы алан шәхсләрин 2244 нәфәри (50,9%-и) гадын, 2162 нәфәри (49,1%-и) исә кишидир.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, “Репорт”ун сорғусуна ҹаваб олараг Алманијанын Федерал Статистика Идарәсиндән билдирибләр: “1992-2016-ҹы илләрдә 4406 Азәрбајҹан вәтәндашы Алманија вәтәндашлығы алыб.”\nАзәрбајҹан вәтәндашларына Алманија вәтәндашлығы верилмәси илә бағлы ән јүксәк ҝөстәриҹи 2006-ҹы илдә гејд алыныб. Һәмин ил 398 азәрбајҹанлы Алманија паспорту алыб. Бу саһәдә ән ашағы ҝөстәриҹи исә 1996-ҹы илин пајына дүшүр. Белә ки, гејд едилән ил ҹәми 2 нәфәр Азәрбајҹан вәтәндашы Алманија паспорту әлдә едиб.\nФедерал Статистика Идарәсинин мәлуматына ҝөрә, 1996-ҹы илдә Азәрбајҹан вәтәндашы олан гадынлардан Алманија вәтәндашлығы алан олмајыб. Бу ҹәһәтдән ән јүксәк ҝөстәриҹи исә 2006-ҹы илдә гејдә алыныб. Гејд едилән дөврдә 186 азәрбајҹанлы гадын бу өлкәнин паспортуну әлдә едиб.\nКишиләрлә бағлы ән ашағы ҝөстәриҹи 1994-ҹү илдә, ән јүксәк нәтиҹә исә 2006-ҹы илдә гејдә алыныб. Белә ки, һәмин илләрдә мүвафиг олараг 1 вә 212 азәрбајҹанлы киши Алманија вәтәндашлығы алыб.


Q=6	C=4	SS=0	LS=0	PS=2	DC=0	LC=0	SD=0	BS=0	G0=34	G1=19	G2=6	DLID=az_RU	BODY=Елиша пејғәмбәр, ҹүзамлы Нааман вә гуллугчу гыз | Мүәгәддәс Китаб һекајәси\nБИЛИРСӘН бу балаҹа гыз нә дејир? О, јанындакы ханыма Јеһованын пејғәмбәри Елиша вә онун мөҹүзәләри һаггында данышыр. Бу ханым исраилли олмадығындан Јеһова Аллаһы танымыр. Ҝәл ҝөрәк бу гыз ханымын евинә неҹә ҝәлиб.\nХаным суријалыдыр. Әри Нааман исә Суријанын орду башчысыдыр. Суријалылар бу балаҹа исраилли гызы әсир ҝөтүрүбләр вә инди о, Нааманын арвадынын гуллугчусудур.\nНааман ҹүзам хәстәлијинә тутулуб. Бу чох пис хәстәликдир. Ондан инсанын һәтта әти дә чүрүјүр. Буна ҝөрә дә гыз Нааманын арвадына дејир: ‘Каш ки ағам Исраилә, Јеһованын пејғәмбәринин јанына ҝедәјди. Пејғәмбәр ону ҹүзамдан сағалдарды’. Бир аздан ханымын әри бу сөһбәтдән хәбәр тутур.\nНааман бу хәстәликдән тез сағалмаг истәјир вә Исраилә ҝетмәк гәрарына ҝәлир. Ораја чатдыгда Елишанын евинә үз тутур. Елиша гуллугчусуну ҝөндәриб Наамана Иордан чајына једди дәфә ҝирмәји тапшырыр. Нааманын буна чох аҹығы тутур: ‘Мәҝәр вәтәнимин чајлары Исраилин чајларынын һамысындан даһа јахшы дејилми?!’ Буну дедикдән сонра Нааман ораны тәрк едир.\nАмма онун гуллугчулары дејирләр: ‘Ағам, әҝәр Елиша сәнә чәтин бир иш тапшырсајды, мәҝәр ону етмәздинми? Инди нәјә ҝөрә онун дедији кими, чаја ҝириб јујунмајасан?’ Нааман гуллугчуларынын сөзүнә гулаг асыб једди дәфә Иордан чајына ҝирир. Бундан сонра онун бәдәни сағалыб бәркијир.\nНааманын севинҹи ашыб-дашыр. О, Елишанын јанына гајыдыб дејир: ‘Инди билдим ки, Исраилин Аллаһы јер үзүндә јеҝанә һәгиги Аллаһдыр. Хаһиш едирәм, бу һәдијјәләри мәндән гәбул ет’. Елиша ҹавабында дејир: ‘Јох, ҝөтүрмәрәм’. Елиша билир ки, һәдијјәләри алмаг дүзҝүн олмазды, чүнки Нааманы сағалдан Јеһова Аллаһ иди. Елишанын гулу Ҝеһази исә һәдијјәләри өзүнә ҝөтүрмәк истәјир.\nҜөр бунун үчүн Ҝеһази нә едир. Нааман ҝетдикдән сонра онун далынҹа гачыб дејир: ‘Елә индиҹә јанымыза достларымыз ҝәлиб, Елиша да мәни ҝөндәриб хаһиш едир ки, онлар үчүн пај верәсән’. Әлбәттә, бу јаландыр. Амма Нааман бунун јалан олдуғуну билмир вә һәдијјәләри Ҝеһазијә верир.\nҜеһази евә гајыданда артыг Елиша онун әмәлиндән хәбәр тутмушду. Буну она Јеһова билдирмишди. Елиша дејир: ‘Бу пислији етдијин үчүн Нааманын ҹүзамы сәнә ҝәләҹәк’. Белә дә олур!\nБүтүн бунлардан биз нә өјрәнә биләрик? Биринҹиси, балаҹа гыз кими биз дә Јеһова Аллаһ һаггында данышмалыјыг. Бу, чох инсанлара хејир ҝәтирә биләр. Икинҹиси, гүррәли олмамалыјыг, Аллаһын хидмәтчиләринә гулаг асмалыјыг. Јадындадырса, Нааман да әввәлҹә өзүнү гүррәли апарды. Үчүнҹүсү исә, Ҝеһази кими јалан данышмамалыјыг. Ҝөрдүјүн кими, Мүгәддәс Китабы охудугҹа чох шеј өјрәнирик, елә дејилми?\n2 Падшаһлар 5:1–27.


Q=10	C=10	SS=0	LS=0	PS=0	DC=0	LC=0	SD=0	BS=0	G0=7	G1=7	G2=6	DLID=az_RU	BODY=АНС-ин рүшвәт маневри\nХәбәр верилдији кими, журналист Анар Нифтәлијевин һәјат јолдашы, тәнгидчи Елнарә Тофиггызынын “Меди Сина” клиникасында әмәлијјат заманы дүнјасыны дәјишмәсиндән сонра һәким мәсулијјәтсизлији мөвзусу тәкрар ҝүндәмә ҝәлиб. Јазылы вә електрон мәтбуат органлары илә јанашы, телеканаллар да мөвзуја јер ајырыблар.\nАзНеwс.аз-ын мәлуматына ҝөрә, АНС телеканалында өтән һәфтә јајымланан, Елчин Әлибәјлинин мүәллиф програмы олан “Ачыг сөһбәт”дә дә мәһз Елнарә Тофиггызынын өлүмү илә бағлы мәсәләнин мүзакирә едиләҹәји ҝөзләнилирди.\nВерилишин бир нечә ҝүн әрзиндә јајымланан анонсунда тамашачылара мүраҹиәтлә програмда һансы өзәл хәстәханада өлүм фактынын баш вермәси илә бағлы мәлумат вериләҹәји билдирилирди. Анҹаг ҝөзләнилмәдән програмын илк јајымланан анонсунун мәтни дәјишдирилиб. Белә ки, сонрадан сәсләнән анонсда өзәл клиникаларда гијмәтләрин баһа, хидмәтин исә бу гијмәтләрә нисбәтән ашағы сәвијјәдә олмасы әксини тапыб. Ахшам јајымланаҹаг програмын анонсундакы дәјишиклик верилишын мөвзусунун да дәјишдирилдији еһтималыны јарадыр. Белә ҝүман етмәк олар ки, әввәлки анонсун ефирә верилмәсиндән сонра “Меди Сина” клиникасынын рәһбәрлији илә мүәјјән анлашма әлдә едилиб вә верилишин ахары дәјишдирилиб. Медиа бу еһтималлардан чыхыш едәрәк өзәл клиника илә верилишин апарыҹысы арасында ҝизли малијјә сөвдәләшмәси олдуғуну иддиа етмишди.\n6006 дәфә бахылыб


Q=8	C=5	SS=2	LS=2	PS=2	DC=2	LC=0	SD=0	BS=0	G0=21	G1=18	G2=16	DLID=az_RU	BODY=Һәгиги дин һансыдыр? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Валенсија Вјетнам Данимарка Еквадор жест дили Индонезија Исвеч Литва Македонија Малта Мјанма Непал Нидерланд Норвеч Самоа Тонга Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га газах ган гырғыз еве ермәни естон ефик зулу ибан иврит илок инҝилис исланд исоко испан италјан каонде каталан качин кинјаруанда кирунди кореја коса латыш лингала малагаси малај малајалам мамбве-лунгу маҹар монгол море нзема оромо осетин пангасинан папјаменто (Аруба) папјаменто (Күрасао) полјак португал португал (португал) румын рус себуан сепеди серб серб (латын) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тив тигре тсонга тумбука түрк түркмән фарс фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nМүгәддәс Китабда һәгиги динә вә јалан динә ибадәт едәнләр арасындакы фәрг белә тәсвир едилир: «Онлары бәһрәләриндән таныјаҹагсыныз. Һеч тикан колундан үзүм, гангал колундан әнҹир јығарлар?» (Мәтта 7:16). Тәбии ки, үзүмлә гангалын бәһрәсини ајырмаг олур, ејнилә, һәгиги динлә јалан дини дә онларын бәһрәләриндән вә ја сәҹијјәви хүсусијјәтләриндән танымаг олар.\nҺәгиги дин инсан фәлсәфәсини јох, Мүгәддәс Китаба әсасланан һәгигәтләри өјрәдир (Јәһја 4:24; 17:17). Бура руһ һагда һәгигәтләр вә јерүзү ҹәннәтдә олаҹаг әбәди һәјат һагда дини һәгигәтләр дә дахилдир (Зәбур 37:29; Әшија 35:5, 6; Һизгијал 18:4). О, һәмчинин дини сахтакарлыглары ифша етмәкдән чәкинмир (Мәтта 15:9; 23:27, 28).\nҺәгиги дин инсанлара Аллаһы танымаға көмәк едир. Онлара Аллаһын адыны — Јеһова адыны өјрәдир (Зәбур 83:18; Әшија 42:8; Јәһја 17:3, 6). О, инсанлара Аллаһын гәлиз вә ја әлчатмаз олдуғуну өјрәтмир, әксинә, Аллаһын бизим Она јахынлашмағымызы истәдијини өјрәдир (Јагуб 4:8).\nҺәгиги диндә вурғуланыр ки, Иса Мәсиһ Аллаһ тәрәфиндән ҝөндәрилән хиласкардыр (Һәвариләрин ишләри 4:10, 12). Һәгиги динин үзвләри Иса Мәсиһин әмрләринә әмәл едир вә ондан нүмунә ҝөтүрмәјә ҹан атырлар (Јәһја 13:15; 15:14).\nҺәгиги дин Аллаһын Падшаһлығына бәшәријјәтин јеҝанә үмид јери кими бахыр. Онун үзвләри фәал шәкилдә бу Падшаһлыг һагда инсанлара данышырлар (Мәтта 10:7; 24:14).\nҺәгиги дин инсанлары тәмәннасыз мәһәббәтә тәшвиг едир (Јәһја 13:35). Һәгиги дин бүтүн етник вә ирги груплара, мәдәнијјәтләрә, дилләрә вә милләтләрә һөрмәт етмәји өјрәдир (Һәвариләрин ишләри 10:34, 35). Мәһәббәтдән ирәли ҝәләрәк һәгиги динин үзвләри мүһарибәдә иштирак етмирләр (Микә 4:3; 1 Јәһја 3:11, 12).\nҺәгиги диндә дин хадимләринә пул өдәнилмир вә үзвләриндән кимләрәсә јүксәк дини ад верилмир (Мәтта 23:8—12; 1 Бутрус 5:2, 3).\nҺәгиги дин сијаси мәсәләләрдә тамамилә битәрәф мөвге тутур (Јәһја 17:16; 18:36). Анҹаг онун үзвләри Мүгәддәс Китаба ујғун давранараг, јашадыглары өлкәнин һакимијјәтинә һөрмәт вә итаәт едирләр. Онлар Мүгәддәс Китабдакы бу сөзләри әлдә рәһбәр тутурлар: «Падшаһа мәхсус шејләри падшаһа, [јерли һакимијјәтә] Аллаһа мәхсус шејләри Аллаһа верин» (Марк 12:17; Ромалылара 13:1, 2).\nҺәгиги дин һәјат тәрзидир, ритуал дејил вә ја формал характер дашымыр. Онун үзвләри һәјатын һәр саһәсиндә Мүгәддәс Китабын јүксәк әхлаг нормаларына садиг галырлар (Ефеслиләрә 5:3—5; 1 Јәһја 3:18). Онлар ҹан-дәрди ибадәт етмирләр, әксинә, «хошбәхт [Аллаһа]» ибадәтдән севинҹ дујурлар (1 Тимути 1:11).\nҺәгиги динә аз адам ибадәт едир (Мәтта 7:13, 14). Аллаһын ирадәсини јеринә јетирдикләринә ҝөрә һәгиги динин үзвләринә гаршы чох вахт гәрәзли мүнасибәт ҝөстәрилир, ришхәнд едилир вә онлар тәгиб олунурлар (Мәтта 5:10—12).\nҺәгиги дин инсанларын һиссләри илә мүәјјәнләшмир\nДини һиссләрә әсасланараг сечмәк тәһлүкәлидир. Мүгәддәс Китабда габагҹадан дејилир ки, вахт ҝәләҹәк инсанлар өзләринә «гулагларына хош ҝәләни ешитмәк үчүн өз истәкләринә ујғун мүәллимләр [дин хадимләри] сечәҹәкләр» (2 Тимутијә 4:3). Әксинә, Мүгәддәс Китаб бизи тәшвиг едир ки, һәтта ҝениш јајылмыш дин олмаса белә «Атамыз Аллаһын гаршысында пак вә гүсурсуз диндарлыг»ла мәшғул олаг (Јагуб 1:27; Јәһја 15:18, 19).\nИнсан өз динини нә үчүн јохламалыдыр?\nӘҝәр һансыса динә мәнсубсунузса, маһијјәт етибарилә, руһани һәјатыныз вә ҝәләҹәјиниз онун әлиндәдир.


Q=36	C=0	SS=0	LS=36	PS=0	DC=0	LC=0	SD=0	BS=3	G0=3	G1=3	G2=3	DLID=az_RU	BODY=Nur-az.com - Бәхтијар Гурбанов вә Рөјал Әсҝәрова һөкм охунду\n02 Апрел 2020 7 Шәбан 1441 14 Фәрвәрдин 1399\n30 Октјабр 2013\nБәхтијар Гурбанов вә Рөјал Әсҝәрова һөкм охунду\n"Биз һүсејнчиләрик вә һүсејнчиләр јалныз Аллаһ гаршысында диз чөкәрләр"\nИсламазери.аз-ын хүсуси мүхбиринин вердији мәлумата әсасән, октјабрын 29-да Сәбаил Рајон Мәһкәмәсиндә диндар фәаллар Бәхтијар Гурбанов вә Рөјал Әсҝәровун мәһкәмәси олуб.\nМәһкәмә саат 11:40-да башлајыб. Илк олараг дөвләт иттиһамчысы чыхыш едиб.Â О, Бәхтијар Гурбанов вә Рөјал Әсҝәров барәдә 5 ил мүддәтинә азадлыгдан мәһрум етмә ҹәзасы истәјиб.Â\nДаһа сонра мүдафиә тәрәфләри чыхыш едиб.Â Вәкил Јавәр Һүсејн чыхышы заманы дөвләт иттиһамчысынын истәдији ҹәзанын чох олдуғуну, онлара ән ашағы һәддә ҹәза тәдбиринин сечилмәсини истәјиб. Вәкил фикирләрини Бәхтијар Гурбанов вә Рөјал Әсҝәровун бу ишә ҹәһдини шәхси мараг вә мәнфәәт үчүн етмәдикләрини, онларын мәктәбләрдә һиҹаб гадағасына вә Тале Бағыровун һәбсинә етираз етмәклә, халгын үмуми марагларына ҝөрә белә бир аддым атмаларыјла әсасландырыб. Онларын сәмими етирафларынын, Бакы Шәһәр Иҹра Һакимијјәтинин һеч бир шикајәтинин олмамасыны, ҝәнҹ олмаларыны, аилә вәзијјәтләринин нәзәрә алынмасыны һакимдән истәјиб. Вәкил Јавәр Һусејн 5 ил һәбс ҹәзасынын ағыр ҹинајәткарлара тәтбиг едилдијини вурғулајыб.\nДиҝәр ики вәкилин дә мүдафиә чыхышлары тәгрибән ејни олуб.\nДаһа сонра һаким Бәхтијар Гурбанова сөз вериб.\nО дејиб:Â "Вәкилләрин чыхышларыјла үмумиликдә разыјам. Лакин мәһкәмә системиндән әдаләтли гәрар ҝөзләмирәм. Чох адам олуб ки, шәрләнәрәк һәбс едилибләр. Биз дә онлар кими."\nҺаким онун сөзүнү кәсәрәк башга мөвзулардан данышмамасыны вә өз иши барәдә данышмасыны истәјиб.\nБәхтијар Гурбанов дејиб:Â "Сон сөзүм будур ки,Â Аллаһ залымлара ләнәт еләсин."\nДаһа сонра һаким Рөјал Әсҝәрова сөз вериб:Â "Бүтүн бу әзабларла, ишҝәнҹәләрлә шүкүрләр олсун ки, бизим әгидәмизи сарсыда билмәдиләр, сындыра билмәдиләр. Иншаллаһ һеч вахт едә билмәјәҹәкләр. Биз һүсејнчиләрик вә һүсејнчиләр јалныз Аллаһ гаршысында диз чөкәрләр. Аллаһа тәвәккүл едирик. Аллаһ, кифајәт едәр бизә. Залымлар билсинләр ки, нә гәдәр дамарымызда ганымыз ахыр, халгымыз үчүн, динимиз үчүн, Гарабағ үчүн, һагг-әдаләт үчүн мејданларда олаҹағыг. Ләббејк ја Һусејн!".\nБу заман мәһкәмә залыныÂ "Ләббејк ја Һусејн"Â шүарлары бүрүјүб.\nДаһа сонра һаким мүшавирә залына јолланыб.Â Фасиләдән сонра һаким мәһкәмәнин гәрарыны охујуб.Â О, Бәхтијар Гурбанов вә Рөјал Әсҝәровун һәр биринә 4 ил 6 ај мүддәтинә азадлыгдан мәһрум етмә ҹәзасы илә һөкм охујуб. Онларын үмуми ҹәзачәкмә мүәссисәләриндә ҹәза чәкәҹәјини билдириб.\n3339 дәфә бахылыб\nИспанијада коронадан өләнләрин сајы 10 мини кечди\nАБШ-да коронадан 2 милјон инсан өләҹәк\nТүркијә Суријада динҹ инсанлары гәтлә јетирди\nӘнсаруллаһ: Мүһарибәнин битмәси үчүн 12 өлкә бизлә әрәб коалисијасы арасында һаким олсун\nАБШ 100 мин ҹәсәд пакети сифариш верди - Шок\nАБШ-да коронавирус гурбанларынын сајы 5,1 мин нәфәри өтдү\nАлимләр: "Коронавирус исти өлкәләрдә даһа јаваш јајылыр"\nЕлм адамлары вируслар гаршысында аҹиз олдугларыны етираф етди: “Ҹәми 1%-нә бәләдик”\nАБШ Франсанын маскаларыны чырпышдырыб\nТүркијәдә 600-дән чох тибб ишчиси коронаја јолухду\nКәлбәҹәрсиз 27 ил...\nНефтин уҹузлашмасы АБШ-ын нәһәнҝ ширкәтини вурду - Ифлас\n2 апрелдә ҝөзләнилән һава шәраити\n30 америкалы сијасәтчи Трампа мүраҹиәт етди: Ирана санксијаны ләғв ет!\nРуһанидән корона илә бағлы севиндириҹи хәбәр\nИран Ермәнистанын ишғал едилмиш Фәләстиндә сәфирлик ачмасына ҹаваб вермәлидир\nАБШ-да горујуҹу васитәләр түкәнди - Шок\nҜәнҹ оғлан үрәјиндән бычагланды – Ҝәнҹәдә\n"Бу дүнјадан тәк ҝетмәјәҹәјәм" - Коронаја јолухан шәхсдән шок мәктуб\nАБШ-да коронавирусдан өләнләрин сајы 4000-и кечди\nСон 75 илин ән ағыр бөһраны башлајыб - Гутерреш\nФрансада коронадан 24 саатда 499 нәфәр өлдү\nРусија вә Түркијәдән Һәләблә бағлы бирҝә аддым\nБакыда ағыр гәза: 2 гардаш өлдү\nАмерикалы һәкимләр коронавируса ҝөрә диз чөкүб ағладылар –ВИДЕО\nИран Мүдафиә Назирлији КОВИД-19 диагностикасынын тәгдиматыны кечирди\nӘрәбистан Әнсаруллаһла мүзакирә апардығыны тәсдиг етди\nДаһа бир АБШ һәрбчиси коронадан өлдү\n“Маска тахмајын, чүнки...” – ҮСТ-дән шок хәбәрдарлыг\nКөнүллүләрә зәнҝ едән Меркелә шок ҹаваб: "Инди бу ҹүр зарафатлар едәҹәк заман дејил”\nАБШ ордусунда коронавирусдан илк өлүм һадисәси гејдә алыныб\nМадуро: Башымыздан бир түк әскик олса...\nТүркијәдә коронавирусдан өләнләрин сајы артды - Сон рәгәмләр\nАБШ-да јолухма 160 мини кечди: 2995 өлү\n31 мартда ҝөзләнилән һава шәраити\nЈәмәнли гүввәләр дүшмән коалисијасына аид Әл-Бәнат дүшәрҝәсини әлә кечириб\nӘрдәбил Азад Ислам Университетинин мәдәнијјәт шурасы, тәшкилатлары вә мүәллим бәсиҹи Ермәнистан дөвләтинин ишғал едилмиш Фәләстиндә сәфирлик ачмаг гәрарыны писләди\nСејид Һәсән Нәсруллаһ: “АБШ коронавирусла мүбаризәдә чарәсиз галды”\nЧин АБШ-а јардым ҝөндәрди: Трамп тәнгид едилди\nҜәнҹәдә 35 јашлы киши бычагланды\nАБШ сәһијјәси чөкүр: Минләрлә инсан өләҹәк\nӘр-Ријада ракет зәрбәси: "Патриот"лар горуја билмәди?\nФрансада сон 24 саатда өлкәдә 262 нәфәр дүнјасыны дәјишиб” – Рәсми ачыглама\nКоронаја гаршы бу дәрмандан истифадә едилди - Еффектив нәтиҹә\nАБШ-да коронадан өлүмүн пик нөгтәси... – Трамп\n500 ил сонра бу торпагларда азан охунду\nНефтдән кәскин уҹузлашма: 18 илдә илк дәфә...\n30 мартда ҝөзләнилән һава шәраити\nБританијада коронавирус дәһшәти - Өләнләрин сајында сычрајыш\nКоронавирус инсандан-инсана һава јолу илә кечмир\nКорона АБШ-а “мејдан охујур”\nШимали Кореја ики баллистик ракет атды\nЛукашенко бүтүн планетлә мәзәләнир - Жириновски\nМадуро: АБШ вә Колумбија пешман олаҹаг